Basque Bible (NT): Jude\nBasque Bible: Jude\n1:1 IVDA Iesus Christen cerbitzari eta Iacquesen anayeac, Iainco Aitaz sanctificatu, eta Iesus Christez conseruatu diraden deithuey,\n1:2 Misericordia eta baque eta charitate multiplica daquiçuela.\n1:3 Maiteác, artha handi dudalaric çuey scribatzera saluamendu communaz, necessario içan çait çuey scribatzera, exhorta çaitzatedançát bihotz hartzera behin sainduey eman içan çayen fedeagatic.\n1:4 Ecen ichilic sarthu içan dirade guiçon batzu, lehen ia aspaldian damnatione hunetacotz enrolatuac, gende Iaincoaren beldur gabeac, gure Iaincoaren gratia cambiatzen dutela dissolutionetara, eta Iainco Iabe bakoitza, eta Iesus Christ gure Iauna renuntiatzen dituztela.\n1:5 Bada gauça hauc aippatu nahi drauzquiçuet, ikussiric ecen haur behin badaquiçuela, ecen Iaunac populua Egyptetic deliuratu çuenean, sinhetsi vkan etzutenac guero deseguin vkan cituela.\n1:6 Eta Aingueru bere hatsea beguiratu vkan etzutenac, baina bere principaltassuna vtzi vkan çutenac, ilhumbe azpian seculaco estecaduretan egun handico iudiciorano reseruatu vkan dituela.\n1:7 Sodoma eta Gomorrha, eta hayén aldirietaco hiri hayén moldera paillardatu çutenac, eta berce haraguiaren ondoan ioan ciradenac, exemplutan proposatu içan diraden beçala, su eternaleco pená suffritzen dutela.\n1:8 Halaber ordea hauc-ere lokarturic bere haraguia satsutzen duté eta seignoriá menospreciatzen eta dignitatéz gaizqui erraiten duté.\n1:9 Guciagatic-ere Michel Archangelua, deabruaren contra ciharducanean disputatzen cela Moysesen gorputzaz, etzedin ventura maledictionezco sententiaren emaitera, baina erran ceçan, Iaunac mehatchaçala.\n1:10 Baina hauc, aditzen eztituzten gauça guciéz gaizqui erraiten ari dirade, eta naturalqui abre brutalec beçala eçagutzen dituzten gauça gucietan corrumpitzen dirade.\n1:11 Maledictione hayén gainean: ecen Cainen bideari iarreiqui içan çaizquio, eta Balaam enganatu içan den alocairuaren enganioz abandonnatu içan dirade, eta Core-erén contradictionearen araura deseguin içan dirade\n1:12 Hauc dirade çuen charitatezco othorencetaco maculác, çuequin banquetatuz, nehoren beldur gabe bere buruäc bazcatzen dituztela: hodey vr gabe haicéz hara huna erabiliac: arbore çumel fructu gabeac, biguetan hilac, erroetaric ilkiac:\n1:13 Itsassoco baga dorpeac, bere vileniéz hagun eguiten dutela, içar errebelatuac, ceinéy apprestatua baitaye tenebretaco ilhumhea eternalqui.\n1:14 Eta prophetizatu vkan du hauçaz-ere Adamen ondoco çazpigarren guiçonac, Enoch-ec, cioela,\n1:15 Huná, ethorri içan da Iauna bere millionezco sainduequin, gucién contra iugemendu emaitera, eta hayén arteco gaichto gucién vençutzera obra gaichto gaichtoqui eguin dituzten guciéz, eta bekatore gaichtoéc haren contra erran dituzten hitz gogor guciéz.\n1:16 Hauc dirade murmuraçale, reuoltari, bere guthicietan dabiltzanac, eta hayén ahoa propos gucizco hantuz minço da, personac admirationetan dituztela bere probetchuagatic.\n1:17 Baina çuec, maiteác, çareten orhoit Iesus Christ gure Iaunaren Apostoluéz aitzinetic erran içan diraden hitzéz:\n1:18 Ecen erran vkan drauçuela, nola azquen demboretan içanen diraden abusariac, bere gaichtaquerietaco guthicién araura ebiliren diradenac.\n1:19 Hauc dirade bere buruäc separatzen dituztenac, gende animalac, Spiritua eztutenac.\n1:20 Baina çuec, maiteác çuen fede gucizco sainduaren gainera çuen buruäc edificatzen dituçuela, eta Spiritu sainduaz othoitz eguiten duçuela,\n1:21 Elkar Iaincoaren charitatean conserua eçaçue, Iesus Christ gure Iaunaren misericordiaren beguira çaudetela vicitze eternalecotzat.\n1:22 Eta auçue batzuéz pietate, discretionez vsatzen duçuela.\n1:23 Eta berceac iciduraz saluaitzaçue, sutic arrapatzen dituçuela, haraguiaz maculatu arropari-ere gaitz daritzoçuela.\n1:24 Gaineracoaz, trebucatu gabe beguira, eta bozcariorequin irreprehensible bere gloria aitzinera eraman ahal çaitzaizqueten Iainco çuhur bakoitzari, eta gure Saluadoreari, dela gloria eta magnificentia eta indar eta puissança, eta orain eta secula gucietacotz. Amen.


“Antolamendu kolektiboa, ahalduntzea eta intzidentzia politikoa sustatzea lurraldearen defentsan eta ingurumenaren kontserbazioan parte-hartze ekitatiboko prozesuen bidez, III. fasea.”\nLaburpena: Ixil eskualdeko jatorrizko herriek gidatutako lurren erregularizazio-prozesu baten jarraipena da proiektu hau, 2015. urtean hasitakoa. Beren autonomian aurrera egiteko, antolamendu kolektiboa sustatzea planteatzen da, bereziki azpimarratuz emakumeen ahalduntzea, betiere lurraldeari buruzko erabakietan parte hartzeko aukera izateko moduan. Erregularizazio-prozesuan aurrera egiteko asmoz, Ixil eskualdeko 9 komunitatetako 225 emakumeren eta 196 gizonen gaitasunak sendotuko dira, eta, hori horrela, intzidentzia eta elkarrizketarako gaitasunak eskuratuko dituzten ekintza-estrategia gisa, baita Rio Bañado eta Pico de Oro sektoreetako prozesu juridikoei jarraipena emateko ere. Horrekin batera, ingurumenaren kontserbazioa eta toki-kontsumoa sustatuko dira, inguruko ingurumen-errealitateari erantzunez.\nXede-biztanleria: Ixil eskualdeko 8 komunitate indigenetako 243 emakume antolatu eta 210 gizon.\nE1: Emakumeen egungo zortzi kolektiboak (Ixtupil, Viucalvitz, Xeucalvitz, Trapichitos, Batzchocola, Laguna Batzchocola, Pico de Oro, Acul) sendotu dira eta emakumeen kolektibo berri bat sortu llom komunitatean, zeinak ahalbidetu egiten dien 90 emakume Ixili (komunitate bakoitzeko 10) beren ahalduntze pertsonal, sozial eta politikoan aurrera egitea.\nE2: Komunitate Indigenen Sareak (17 gizon eta 9 emakume) 9 komunitate indigenetako Nagusien Kontseiluek (61 gizon eta 7 emakume) Komunitate Agenda bat eta Komunitate Garapeneko Plan bat abiarazi dute, non bildu egiten diren komunitatean emakumeen eskubideak sendotzeko estrategiak.\nE3: Pico de Oro komunitateko eta Río Bañado Sektoreko lurren erregulazioko legezko prozeduran aurrera egin da eta emakumeek lurra baliatzeko eskubidea indartu da.\nE4: 9 komunitatetako 135 emakumek eta 135 gizonek kontsumo kontziente eta arduratsua sustatu dute, eta ingurumenaren kontserbazioa bultzatu\nProiektuaren aurrekontu totala: 69.091,83€


Ekonomia politikoaren eta tributazioaren printzipioak/XX. Kapitulua — Wikiteka\nEkonomia politikoaren eta tributazioaren printzipioak/XX. Kapitulua\n←XIX. Kapitulua Ekonomia politikoareneta tributazioaren printzipioak (1817) David Ricardo, translated by Baleren Bakaikoa\nXX. Kapitulua XXI. Kapitulua→\n3614Ekonomia politikoareneta tributazioaren printzipioak — XX. KapituluaDavid RicardoBaleren Bakaikoa1817\nBalioa eta aberastasuna\nAdam Smithek dioenez, "gizaki bat aberatsa edo txiroa da, giza bizitzan goza ditzakeen oinarrizko ondasun-, tresneri eta dibertsio-mailaren arabera".\nBalioa, beraz, aberastasunetik erabat bereizten da, ez baitago oparotasunaren menpe, ekoizpenaren erraztasun edo zailtasunaren menpe baizik. Milioi bat gizakien lanak industrian, beti, balio berdina sortzen du, baina ez du beti aberastasun berdina ematen. Makineri asmakuntzaren bidez, trebetasun-hobekuntzaren bidez, lanaren zatiketa egokiagoaren bidez edo elkarganbio abantailatsuagoak egin daitezkeen merkatu berriko aurkikuntzen bidez, milioi bat langilek aberastasun-kopuru bikoitza edo hirukoitza ekoitz dezakete; izan ere, gizartearen egoera berezi batean ekoitz daitezkeen oinarrizko ondasun, tresneria eta dibertsioak, beste batean egin daitezkeenak bikoitz edo hirukoitz ditzakete, baino honek ez dio ezer balioari erantsiko; edozein gauzaren balioaren igoera edo jaitsiera, bere ekoizpenean dagoen erraztasun edo zailtasunaren araberakoa da, edo bestela esanda, bere ekoizpenean enplegatu den lan-kantitatearen proportzioan dago. Demagun kapital jakin batekin zenbait langileren lanak 1.000 pare galtzerdi ekoizten dituela, eta makinerian asmakuntzak sartu direla eta, langile-kopuru berdinak 2.000 pare ekoizten dituela, edo 1.000 pare ekoizteaz gain, beste 500 kapela ere bai; beraz, 2.000 pare galtzerdien, edo 1.000 pare galtzerdi eta 500 kapelen balioak, ez du zertan makinerian asmakuntzak sartu aurretik 1.000 pare galtzerdiek zuten balioak baino handiagoa edo txikiagoa izan beharrik, zeren eta bi kasuetan lan-kantitate berdinarekin ekoiztu baitira. Baina hala ere, merkantzi masa orokorraren balioa gutxitu egingo da; hobekuntzak egin direla eta, ekoiztuko den ondasun-kopurua inkrementatuko bada ere, balioa, zehazki, hobekuntzak sartu aurretik ekoiztutako ondasun urriago haien berdina izango da. Horrez gain, beste ondorio bat sortarazten du hobekuntzak egiteke zeudenean ekoiztu eta oraindik kontsumitu ez diren merkantzien gain; ondasun hauen balioa urritu egingo da eta aldi berean, kopuruz kopuru, hobekuntza horien abantailapean ekoiztu diren ondasunen mailan ipini beharko dira; eta merkantzi kopurua, aberastasuna eta gozamenerako bitartekoak, hirurak handitu arren, gizarteak balio-kantitate gutxiago izango du. Ekoizpenerako erraztasunak etengabe handitzen badira, guk, etengabe gutxitzen dugu lehen ekoizten genituen zenbait merkantziaren balioa, eta bitarteko horien bidez, nazio-aberastasunaz gain, geroko ekoizpen-ahalmena ere gehitzen ari gara. Ekonomia politikoan egin diren akats asko, tankera honetako ideia okerrengatik izan da, hain zuzen, aberastasun-gehikuntza eta balio-gehikuntza gauza beratzat hartu izan direlako, hala nola neurri estandarra gaizki oinarritu izan delako. Gizaki batek dirua hartzen du balioaren neurri estandar gisa, eta bere ustetan, mota guztietako merkantziak aldatzeko behar den diruaren proportzioan aberastu edo txirotu egiten da nazioa. Beste batzuentzat dirua lanabes arras egokia da trukerako, baina ez ordea neurri zuzena, beste gauzen balioa zenbatesteko; hauen ustetan, balioaren neurri erreala laborea1 da, eta herrialde bat aberatsa edo txiroa da, bere merkantzien truke gari gehiago edo gutxiago ematen denaren arabera2. Badago, egon ere, kontsideratzen duenik herrialde bat aberatsa edo txiroa dela erdiets dezakeen lan-kantitatearen arabera. Baina, zergatik izan beharko luke urreak, gariak edo lanak balioaren neurri estandarra, eta ez ikatzak edo burdinak? Edota arropak, xaboiak, kandelak edo langilearen oinarrizko ondasunek? Zergatik izan behar du merkantzia batek edo merkantzia guztiek elkartuta neurri estandar hori, neurri honek ere aldaketak baldin baditu? Garia, urrea bezala, bere ekoizpen-erraztasun edo -zailtasunak direla eta, beste merkantziekiko ehuneko 10, 20 edo 30 alda daiteke; zergatik esaten dugu beste merkantzia hauen balioa aldatu dela eta ez gariarena? Balioa aldaezina izateko, merkantzia honek, denbora guztian bere ekoizpenerako lan eta astuntasun-sakrifizio berdina eskatzen du. Honelako merkantziaren berririk ez dugu, baina hipotetikoki argudia dezakegu eta existituko bailitzan mintza gaitezke horri buruz; eta honela, geure zientziaren jakintza hobe dezakegu, gaur egun arte erabili diren estandar guztien aplikagarritasun-eza erabatekoa dela frogatuz. Baina suposatzen badugu hauetakoren bat balioaren neurri estandar zuzena dela, hala ere ez litzateke aberastasunaren neurri egokia izango, hau ez baitago balioaren menpe. Gizaki bat aberats edo txiroa da, eskura ditzakeen oinarrizko edota luxuzko ondasun-kopuru handiago edo txikiagoaren arabera; eta diruarekiko, gariarekiko edo lanarekiko, ondasun hauen ganbio-balioa garaia edo apala izanda ere, eragin berdina izango du beren jabeen asekuntzarako. Balio- eta aberastasun-ideiak oker erabili direlako esan izan da merkantzi kantitatea urritu ostean, hau da, oinarrizko ondasunak, tresneria eta giza gozamenak gutxituta, aberastasuna gehi daitekeela. Balioa balitz aberastasunaren neurria, aurreko hori ezingo litzateke uka, urritasunak merkantzien balioa handitzen duelako; baina Adam Smith zuzen badago, eta aberastasuna oinarrizko ondasunek eta gozamenek osatzen badute, onartu behar da berau ezin daitekeela kantitatea urrituta handitu.\nEgia da merkantzia eskas bat daukan gizakia aberatsagoa dela, merkantzia honen bidez oinarrizko ondasun eta giza gozamenen kantitate handiagoa eskuratu ahal badu; baina gizabanako bakoitzaren aberastasuna stock orokorretik hartzen denez, berau gutxitu egingo da bertatik hartu den kantitatean, eta beraz, gizarteko beste gizakientzat geratzen dena, gizaki abantailatsuak zati handiagoan eskuratu duenaren proportzioan gutxituko da.\nDemagun ura eskasa bihurtzen zaigula -dio Lord Lauderdalek- eta gizabanako baten ondarea dela erabat: honen aberastasuna handitu egingo da, egoera honetan urak balioa izango duelako; eta herrialdeko aberastasuna gizabanako guztiek dutenaren batura bada, hau ere handitu egingo da. Zalantzarik gabe, gizabanako honen aberastasuna handitu egingo da, baina aldi berean, nekazariak bere gariaren zati bat saldu beharko du, oinetakogileak bere oinetako batzuk, eta gizaki guztiek beren edukien zati bat eman beharko dute uraren horniketa erdiesteko, lehen dohainik zuten bitartean; gizaki hauek, ura lortzeko eman behar dituzten merkantzien balioaren neurrian txiroagoak dira, eta era berean, uraren jabea, haiek galtzen duten balioaren neurri berdinean aberastuko da. Gizarte honek ur eta merkantzi kopuru berdina izango du gozatzeko, baina desberdin banatuta geratuko dira. Hala ere, hemen suposatu dena uraren monopolioa izan da, eta ez bere eskasia. Ura eskasa balitz, herrialde eta gizabanakoen aberastasuna benetan murriztu egingo litzateke, bere gozamenen zati bat kendu egingo litzaiekeelako. Nekazariek beste merkantziekin -beharrezkoak edo desiragarriak izan daitezkeenak- ganbiatzeko gari gutxiago izateaz gain, bai hauei, bai beste gizabanako guztiei ere, gozamenerako duten ondasun esanguratsuena murriztuko litzaieke. Herrialde honetan aberastasunaren banaketa desberdina egongo litzateke, baina baita aberastasunaren benetako galera ere.\nEsan daiteke, beraz, bi herrialdek oinarrizko ondasun- eta erosotasun-kopuru berdinak badituzte, aberastasun berdina dutela; baina beren aberastasunen balioa, ekoizteko bakoitzak daukan erraztasun edo zailtasun erlatiboaren menpe dago. Izan ere, makinerian hobekuntzaren bat sartzen bada eta pare bat galtzerdi egin ordez bi pare egiten baditu lan gehigarririk gabe, orduan, oihal yarda baten truke kopuru bikoitza emango litzateke. Oihalaren ekoizpenean tankera honetako hobekuntza sartzen bada, hau eta galtzerdiak lehengo proportzio berdinean ganbiatuko dira; baina bien balioa eroriko da, zeren eta urre, kapela edo beste merkantziez trukatzean, lehen ematen zenaren kopuru bikoitza eman beharko baita. Hobekuntza urre eta gainontzeko merkantzien ekoizpenera hedatzen bada, oihalak eta galtzerdiek antzinako proportzioak eguneratuko dituzte. Herrialdean urtero merkantzi kopuru bikoitza ekoiztuko da, eta beraz, herrialdeko aberastasuna ere bikoiztu egingo da, baina aberastasun honen balioa ez da gehituko.\nNik behin baino gehiagotan esan dudanez, Adam Smithek aberastasunari buruzko azalpen zuzena eman digu; hala ere, aurrerago, beste era honetara azaltzen digu: "Gizaki bat aberatsa edo txiroa da eros dezakeen lan-kantitatearen arabera". Deskribapen hau arestian azaldutakotik erabat bereizten da, eta guztiz okerra da; demagun meategiak ekoizkorrago bihurtzen direla, eta beraz, urre eta zilarraren balioak jaitsi egiten direla beren ekoizpena errazagoa delako; edo balusa lehen behar zen baino lan gutxiagorekin fabrikatzen dela eta honen ondorioz bere balioa erdira erortzen bada; merkantzia horiek erosten dituztenen aberastasuna handitu egingo litzateke; gizaki batek bere zilarrezko ontziak gehi litzake, beste batek, bien bitartean, balus-kantitate bikoitza eros lezake; baina zilarrezko ondasun eta balus gehigarri hauen jabetzarekin ezin lezakete lehen baino lan gehiago enplega; egun bateko eskulana erdiesteko, balus eta zilarrezko ondasunen ganbio-balioa urrituko litzatekeenez, proportzionalki, gauza hauen kopuru handiagoa eman beharko litzateke. Aberastasuna, haatik, ezin daiteke neur beronekin eros daitekeen lan-kantitatearen arabera.\nEsandakoarekin ikus daiteke herrialde bateko aberastasuna bi eratara gehi daitekeela: batetik, eskulan ekoizkorra mantentzeko errentaren zati handiagoa erabiliz -kopuruaz gain, merkantzi masaren balioa ere gehituko da-; edo bestela, lan-kantitate gehigarririk erabiltzeke gehi daiteke ere, erabiltzen dena ekoizkorragoa egiten bada; azken era honen bidez merkantzi kopurua handiagoa izango da, baina ez merkantzien balioa.\nLehen kasuan, herrialdea aberatsago bihurtzeaz gain, bere aberastasunaren balioa ere gehituko litzateke. Zuhurkeriaz aberastuko litzateke, hau da, bere gastuak luxuzko ondasunetan eta gozamenetan urritu ostean, sortutako aurrezkiak berrekoizpenerako enplegatu direlako.\nBigarren kasuan, ez du zertan luxuzko ondasunetan eta gozamenetan gastu murrizketarik egon behar, ezta ekoizpenean enplegatzen den lanaren gehikuntzarik ere; baina lan berdinarekin gehiago ekoiztuko litzateke; aberastasuna gehituko litzateke, baina ez bere balioa. Aberastasuna gehitzeko bi bide hauetatik, bigarrenak izan behar du lehentasuna, ondorio berara iristen baita, baina gozamenak urritzeke edo bertan behera uzteke; eta lehenengo kasuan ez da inoiz honela gertatzen. Kapitala, herrialde batek geroko ekoizpenean enplegatuko duen aberastasunaren zatia da, eta aberastasuna handitzen den heinean hura ere gehi daiteke. Kapital gehigarria geroko aberastasunarentzat benetan efektiboa izango da, bai trebetasunean eta makinerian hobekuntzak egitearen ondoriozko kapitala bada, baita berrekoizpenerako errentaren zati handiagoa erabiltzeagatik lortutakoa bada ere; zeren eta aberastasuna, beti, ekoiztutako merkantzien menpe baitago, axolarik izan gabe beren ekoizpenean erraztasun handiagoa edo gutxiago egon den. Ehun- eta hornigai-kopuru jakin batek gizaki-kopuru berdina mantendu eta enplegatuko du, eta beraz, hori egiteko lan-kopuru berdina beharko da, nahiz horretarako 100 edo 200 gizaki behar izan; baina balio hori bikoitza izango litzateke ekoizpen honetan 200 gizakien lana enplegatuko balitz.\nSay jaunak, bere "Traité d’Economie Politique"ren laugarren eta azken argitalpenean zuzenketak egin bazituen ere, niretzat era arras desegokian definitzen ditu aberastasuna eta balioa. Izan ere, bi termino hauek sinonimotzat hartzen ditu, eta bere ustetan, gizaki bat aberatsa da bere edukien balioa gehitzen den heinean, eta merkantzia ugari eskuratu ahal dituenean. Berak dioenez, "pertsona baten sarreren balioa gehitu egiten da, horien bidez ekoizkin ugariago eskuratu ahal baditu, edozein izanda ere horiek lortzeko era". Say jaunaren arabera, ehuna ekoizteko zailtasuna bikoizten bada, eta ondorioz, lehen halako merkantzi kopuru bikoitzarekin ganbiatzen bada orain, haren balioa bikoiztu delako da, eta honekin ni ere bat nator; baina merkantziak ekoizteko erraztasun bereziren bat balego eta ehuna ekoizteko zailtasunak ez balira handituko, eta beraz, ehuna, lehengo kasuan bezala, merkantzi kopuru bikoitzarekin ganbiatuko balitz, orduan ere, Say jaunak ehunaren balioa bikoiztu egin dela esango luke. Nire ikuspegiaren arabera ordea, Say jaunak esan beharko luke, ehunak lehengo balioa mantentzen duela eta beste merkantziena lehengoaren erdira erori dela. Baina Say jauna ez al dator bat berak esaten duenarekin, alegia, ekoizpena erraztu delako, orain bi zaku labore ekoitz daitezkeela lehen bat egiteko erabiltzen ziren baliabide berdinekin, eta zaku bakoitza lehengo balioaren erdira eroriko dela?; ez al du adierazten bere ehuna bi zaku laborerekin ganbiatzen duen ehungileak lehen lortzen zuen balio bikoiztuta erdietsiko duela, lehen bere ehunaren truke zaku labore bakarra lor zezakeenean? Oraingo bi zaku laborek lehen batek zuen balioa badute, balio berdina lortzen du, ez gehiago -aberastasun-kopuru bikoitza lortzen du, baliagarritasun-kopuru bikoitza-. Honi, Adam Smithek erabiltzeko balio bikoitza deitzen dio, baina ez da balio-kopurua bikoizten, eta beraz, Say jauna ezin daiteke zuzen egon balioa, aberastasuna eta baliagarritasuna sinonimo bezala hartzen dituenean. Badaude, egon ere, Say jaunaren lanean zati asko, non balio eta aberastasunaren arteko diferentziak azaltzen diren, eta bertan erabiltzen dituen argudioak nire doktrinak defenditzeko erabil litezke, nahiz aitortu behar dudan, badaudela ere beste pasarte batzuk erabat aurkakoak direnak. Pasarte hauek ezin ditzaket batera, eta aurrez aurre ipiniko ditut ondoko lerroetan ea Say jaunak, bere liburuaren hurrengo argitalpen batean, bere ikuspegiaren argitasunak ematen dizkidan; horrela, gai hau aztertzerakoan zailtasun hori niri eta pertsona askori argituko zaigu.\n1. Bi ekoizkin ganbiatzen direnean, guk, horiek sortzeko behar diren benetako zerbitzu ekoizkorrak ganbiatzen ditugu, besterik ez. 504. orr.\n2. Ez dago beste garestitasun errealik, ekoizpen-kostutik datorrena baino. Gauza bat benetan garestia bada, berau ekoiztea asko kostatzen delako da. 497. orr.\n3. Ekoizkin bat sortzeko kontsumitu behar diren zerbitzu ekoizkor guztien balioak, azken finean, ekoizkin honen kostua osatzen du. 505. orr.\n4. Baliagarritasuna da gauza baten eskaria finkatzen duena, baina ekoizpen-kostuak mugatzen du eskari horren kopurua. Baliagarritasun honek bere balioa ekoizpen-kosturaino goratzen ez duenean, gauza hori ez da balioa kostatzen dena; zerbitzu ekoizkorrak balio garaiagoko merkantzia bat sortzen enplega litezkeenaren froga bat da hori. Fondo ekoizkorren jabeek, hau da, lana, kapitala edo lurra erabiltzeko ahalmena dutenek, etengabe alderatzen dute ekoizpen-kostua ekoiztutako gauzen balioarekin; edo beste era batera esanda, merkantzia desberdinen balioa, bata bestearekiko alderatu egiten dute; ekoizpen-kostua, besterik gabe, zerbitzu ekoizkorren balioa da, hain zuzen ere, ekoizpen baten osaketan kontsumitzen dena; eta zerbitzu ekoizkorren balioa, besterik gabe, merkantziaren balioa da, hain zuzen ere, bere emaitza dena. Beraz, merkantzia baten balioa, zerbitzu ekoizkor baten balioa, ekoizpen-kostuaren balioa, denak, antzeko balioak dira, beti ere gauzei beren joera naturala jarraitzen uzten zaienean.\n5. Baliabideen balioa gehitu egiten da (ez da esaten zein bitartekorekin), ekoizkin-kopuru handiagoa erdietsi ahal bada.\n6. Prezioa gauzen balioaren neurria da, eta hauen balioa beren baliagarritasunaren neurria. 2. Bolumena, 4. orr.\n7. Askatasun osoz egindako ganbioek, bizi gareneko garaian, lekuan eta gizartearen egoeran, gizakiek ganbiatzen diren gauzei ematen dieten balioa azaltzen dute. 466. orr.\n8. Ekoiztea balioa sortzea da, gauzaren baliagarritasuna ematen baitzaio; eta beraz, ekoizpenarekin gauza hori eskatzeko moduan geratzen da, berau baita bere balioaren lehen zergatia. 2. Bolumena, 487. orr.\n9. Behin baliagarritasuna sortuz gero, ekoizkina eratuta dago. Gauzatzen den ganbio-balioa, azken finean, bere baliagarritasunaren neurria besterik ez da. Hain zuzen, gauzatu den ekoizpenaren neurria. 490. orr.\n10. Herrialde zehatz bateko biztanleek ekoizpen bati aurkitzen dioten baliagarritasuna, berorrengatik ematen duten prezioak adierazten du, ez beste ezerk. 502. orr.\n11. Gizaki zentzudunen arabera, ekoizkin baten baliagarritasunaren neurria prezioak adierazten du; baliagarritasun hori ematen dien ondasuna ez lukete kontsumitu nahi izango, ordaindu den prezioarengatik asetasun handiagoa emango dien baliagarritasuna eskuratuko balute. 506. orr.\n12. Pertsona batek daukan ondasuna eskuz aldatu nahi duenean, horren truke berehala ahal dituen merkantzia guztiak lortzeko, garai guztietan eztabaida ezin daitekeen balio bat osatzen du. 2. Bolumena, 4. orr.\nEkoizpen-kostutik eratortzen denaz gain, beste garestitasun errealik ez badago (ikus 2), nola esan daiteke merkantzia baten balioa igo dela (ikus 5) bere ekoizpen-kostua ez bada gehitu? Merkantzia merkeago -ekoizpen-kostua gutxitu zaion merkantzia- gehiagorekin ganbiatuko delako? Nik libra bat urrearengatik libra bat burdinaren truke baino 2.000 bider oihal gehiago ematen badut, horrek adierazten al du nik urrearekin lortzen dudan baliagarritasuna, burdinarekin erdiesten dudana baino 2.000 aldiz handiagoa dela? Benetan ez; horrek frogatzen duen gauza bakarra, Say jaunak onartzen duen bezala, (ikus 4) urrearen ekoizpen-kostua burdinarena baino 2.000 aldiz handiagoa dela da. Bi metalen ekoizpen-kostuak berdinak balira, biengatik prezio berdina emango nuke; baina baliagarritasuna balitz balioaren neurria, ziurrenik gehiago eman beharko nuke burdinarengatik. Ekoizleek, lehiatzerakoan, "etengabe alderatzen dute ekoiztutako gauzen balioa beren ekoizpen-kostuarekin" (ikus 4), eta lehiaketa horrek erregulatzen du merkantzia desberdinen balioa. Haatik, nik shilling bat ematen badut ogi batengatik eta 21 shilling ginea batengatik, horrek ez du frogatzen nire zenbatespena beraien baliagarritasunaren neurria denik.\n4 zenbakian Say jaunak, oso aldaketa gutxirekin, nik balioari buruz defenditzen dudana mantentzen du. Zerbitzu ekoizkorren artean lurrak, kapitalak eta lanak emandakoak kontuan hartzen ditu; nik ordea, kapitala eta lana besterik ez ditut sartzen, eta lurra guztiz kanpo uzten dut. Gure arteko desberdintasuna, errentari buruz dugun iritzi desberdinean datza: nik beti kontsideratu izan dut monopolio partzialaren emaitza bezala, sekula prezioaren erregulatzaile ez dena, are gehiago, errenta prezioaren ondorio litzatekeena. Nire iritziz, lurjabe guztiek errenta kobratzeari utziko baliote ere, lurrean ekoiztutako merkantziak ez lirateke merkeagoak izango, beti daudelako merkantzia horien artean errenta ordaintzen ez duen lurrean ekoizten direnak, edota errentarik ezin ordain daitekeen lurrekoak, sortzen den soberakina doi-doi delako kapitalaren irabaziak ordaintzeko.\nLaburbilduz, nahiz beste inor baino gogo gehiago izan onartzeko, merkantziak benetan oparoak eta merkeak izateak, mota guztietako kontsumitzaileentzat abantaila paregabeak ekarriko lituzkeela, hala ere, balioa zenbatesterakoan ezin naiteke Say jaunarekin bat etor; izan ere, balioaren zenbatespen hori ezin daiteke egin ganbioan emango diren merkantzi kopuruaren arabera; ni, beste idazle ezagun baten iritzikoa naiz, Destutt de Tracy jaunaren ustekoa, hain zuzen: "Edozein gauza neurtzea neurri estandar gisa hartzen dugun gauza berdinarekin alderatzea da, unitate gisa hartzen dugunarekin. Beraz, luzera, pisua, edo balioa jakitea, zenbat metro, gramo edo franko dituen aurkitzea da; hitz batean esanda, deskribapen bereko unitateak aurkitzea". Franko bat ez da gauza guztien balio-neurria, baizik frankoa egina dagoen metal berdineko kantitatea neurtuko du frankoak eta neurtu behar dugun gauzak, amankomunean neurtzeko beste zerbait ez baldin badute behintzat. Nire ustez izan daitezke, biak lanaren emaitza baitira, eta beraz, lana neurri amankomuna da eta honen bidez beren balio erreala eta erlatiboa zenbatets daitezke. Hau da, dirudienez, Destutt de Tracyren iritzia3 eta honek poztu egiten nau. Honela dio: "Egia da gure kemen fisikoek eta moralek osatzen dutela gure jatorrizko aberastasuna, eta kemen hauen erabilpena, edonoren lana da, hain zuzen ere, gure altxor bakarra; berau enplegatuta sortzen dira gauza guztiak eta honela eratzen da gauza beharrezkoek zein atseginek osaturiko aberastasuna. Egia da ere gauza hauek guztiek lana isladatzen dutela, beraiek ekoizteko erabili den lana, eta balioren bat baldin badute, edo nahiz bi balio desberdin izan, azken finean, berauek sortzeko enplegatu den lanaren baliotik erator daiteke bakarrik".\nSay jaunak Adam Smithen lan eskergaren bikaintasunez eta akatsez mintzo denean, errata gisa hartzen du "lanari bakarrik egoztea balioa sortzeko ahalmena. Azterketa zuzenago batek azaltzen digu balioa lanaren ekintza dela, edo hobekiago esanda, gizakiaren jarduerarena, naturak hornitzen gaituen eragileen jarduerarekin eta kapitalak ematen duen laguntzarekin elkartuta. Printzipio hau ongi ez zekielako ez zen gai izan makineriak aberastasunaren gain sortzen duen eraginari buruz, benetako teoria lantzeko".\nAdam Smithen iritziarekin kontrajarrita, Say jaunak bere laugarren kapituluan natura-eragileek merkantziei eransten dieten balioaz mintzo zaigu: eguzkiaz, aireaz, atmosferaren presioaz, eta abar. Izan ere, zenbait kasutan gizakiaren lana ordezkatzen omen dute eta beste batzuetan ekoizpenean lagungarri omen dira4. Baina natura-eragile hauek, nahiz erabiltzeko balioari asko erantsi, Say jauna mintzo den merkantziaren ganbio-balioari ez dio inoiz ezer eransten; makineriaren laguntza sartzen denean, edo naturaren filosofiak erakusten duena aplikatzen denean, lehen gizakiak egiten zuen lana ordezkatzen ari gara, eta ondorioz, honela egindako lanaren ganbio-balioa erori egiten da. Hamar gizakiek irin-errota martxan ipintzen badute, eta haizea edo uraren laguntzarekin hamar gizaki hauen lana aurrez daitekeenaren aurkikuntza egiten bada, honela ekoiztutako irinaren balioa -hein batean errotaren lanarekin egindakoa- erori egingo da, hain zuzen ere, aurrezten den lan-kantitatearen proportzioan; gizartea aberatsagoa izango litzateke hamar langile horiek ekoiztuko lituzketen merkantziekin, eta aldi berean berauek mantentzeko fondoak urritzeke geratuko dira. Say jaunak, sarritan, gainetik pasatzen du erabiltzeko balio eta ganbio-balioaren arteko diferentzia.\nSay jaunak Smith doktoreari aurpegira botatzen dio, makineriak eta natura-eragileek merkantziei eransten dieten balioa kontuan ez izatea, eta gauza guztien balioa gizakiaren lanetik sortzen dela kontsideratzea, baina ez dut uste kritika hau ongi oinarritzen duenik; izan ere, Adam Smithek ez ditu inon natura-eragileek eta makineriak ekoizpenean jokatzen duten papera azpibaloratu; hala ere, ondo bereizten du haiek merkantziei eransten dieten balioa: oso egokiak zaizkigu ekoizkin-oparotasuna gehitzen dutelako, gizakiak aberatsagoak bilakatzen direlako eta erabiltzeko balioa gehitzen delako; baina, beren lan guztia dohainik egiten dutenez eta aire, ur eta beroa erabiltzeagatik ezer ordaindu behar ez denez, ematen diguten laguntzak ez dio ganbio-balioari ezer eransten.\nOrrialdearen azken aldaketa: 17 urria 2019, 17:52.


FRONTUR. Atzerritarren mugimendu turistikoak. Atzerritar Turisten Taula-estatistikoak. 2019. - Turismo, Merkataritza eta Kontsumo Saila - Euskadi.eus\nFRONTUR. Atzerritarren mugimendu turistikoak. Atzerritar Turisten Taula-estatistikoak. 2019.\nDeskarga Euskal AEn helmuga duten atzerritik datozen turisten sarrerak, gaualdiak, batez besteko egonaldia eta gastua, hilabeteka (eurotan). 2019 Formatu honetan: XLSX (10.32 KB) - Euskal AEn helmuga duten atzerritik datozen turisten sarrerak, gaualdiak, batez besteko egonaldia eta gastua, hilabeteka (eurotan). 2019\nDeskarga Euskal AEn helmuga duten atzerritik datozen turisten sarrerak, ostatu-gauak, batez besteko egonaldia eta gastua, jatorriaren arabera (eurotan). 2019 Formatu honetan: XLSX (9.97 KB) - Euskal AEn helmuga duten atzerritik datozen turisten sarrerak, ostatu-gauak, batez besteko egonaldia eta gastua, jatorriaren arabera (eurotan). 2019\nDeskarga Euskal AEn helmuga duten atzerriko turisten sarrerak, ostatu-gauak, batez besteko egonaldia eta gastua, hilabeteka (eurotan), ostatu motaren arabera. 2019 Formatu honetan: XLSX (12.29 KB) - Euskal AEn helmuga duten atzerriko turisten sarrerak, ostatu-gauak, batez besteko egonaldia eta gastua, hilabeteka (eurotan), ostatu motaren arabera. 2019\nDeskarga Euskal AEn helmuga duten atzerritik datozen turisten sarrerak, ostatu-gauak, batez besteko egonaldia eta gastua, jatorriaren arabera (eurotan) ostatu motaren arabera. 2019 Formatu honetan: XLSX (10.98 KB) - Euskal AEn helmuga duten atzerritik datozen turisten sarrerak, ostatu-gauak, batez besteko egonaldia eta gastua, jatorriaren arabera (eurotan) ostatu motaren arabera. 2019


Etorkinei ez zaiela bertakotzean laguntzen azpimarratzen da aniztasun kulturalaren inguruan egindako diagnostikoan - Elorrio - Anboto.org\nEtorkinei ez zaiela bertakotzean laguntzen azpimarratzen da aniztasun kulturalaren inguruan egindako diagnostikoan\nMaialen Zuazubiskar 2019-02-05 09:40\nElorrioko aniztasun kulturala bultzatu eta nabarmentzeko asmoz, joann zen eguenean Aniztasun jaialdia egin zuten Arriolan. Kontran ez dut ezer, baina... lelopean, zenbait herritarren artean egon daitezkeen hainbat aurreiritziri aurre egiteko asmoz antolatu zuen Elorrioko Udalak ekitaldia.\nAurreiritzi horiek plazaratzeko, antzerkia, marrazkigintza eta zuzeneko musika izan zituzten bidelagun. Gainera, azken urte bietan Elorriora etorritako herritarrekin eta Elorrion jaio edo orain 40 urte herrira etorritakoekin landutako diagnosiaren emaitzak aurkeztu zituzten. Arriolako ekitaldian jakitera eman zutenez, herritarren arteko jarrera ona izaten den arren orokorrean, zenbait jende talderen artean kontaktu eta harreman zuzen gutxi dago. Oro har, jendea ezagunekin, betiko lagunekin, etxekoekin... egoten dela adierazi zuten.\nBestalde, udalak burutu duen bigarren diagnosi honetan, Elorrion etorkinak egunerokotasunean begirunez tratatzen dituztela ageri da, baina, aldi berean, bertakotzea ez zaiela askorik errazten azpimarratzen da. Elorrion laguntzak ematen dituzten arren etxebizitza edo lanpostua lortzeko, beste arlo batzuetan ez zaiela laguntza handirik ematen ohartarazi zuten eguenean egindako aniztasun jaialdian. Gabezia horiek garapen pertsonalean, edo nahi, sentimendu eta sentsazioen arloetan gertatzen direla aipatu zuten.\nUmeen eta gazteen egoera\nUmeen kasuan, Elorrion jaiotakoak eta herrira etorritakoak berdin tratatzen dituztela eta lagunak direla ageri da diagnosian. Harremantzerakoan, umeentzat arrazak, jatorriak edo azalaren koloreak ez dute garrantzirik. Hala ere, nerabezaroen kuadrilletan gazte etorkin berririk ez dagoela jakitera eman zuten. Bestalde, gaztelekuak edo gaztetxeak harremanak finkatzeko gune eragingarriak izan daitezkeela ondorioztatu dute.\nIritzi guztiak kontuan hartuta, Elorrion programa bereziak landu behar direla jakinarazi dute Elorrioko Udaleko kideek, eta aberastasun soziala banatzea beharrezkoa dela.\nHorrez gain, erantzunak kolektiboa izan behar duela eta herritarrek banan-banan zein denek batera jarrera eragile eta eraldatzailea izan behar dutela azpimarratu du Elorrioko Udalak.


musika | ZARATAREN FILOSOFIA\nZer litzateke filme edo telesail bat musikarik gabe? Sakontasun berdina izango al lukete zenbait eszenek? Ze puntutaraino eragiten du musikak mundua hautemateko dugun moduan?\nGaldera hauek etorri zitzaizkidan burura Londreseko Joydeep Bhattacharya unibertsitateak egindako ikerketa bateko emaitzak topatu nituenean. Musikak irudiak hautemateko dugun moduan eragiten duela diote behin musika amaitu denean ere.\nEsperimentuan “alai” edo “triste” bezala sailkatuak zeuden zenbait pieza musikal enzun zituzten boluntarioek. Grabaketa entzun ondoren subjektuek aurpegi baten argazkia behatzen zuten segundo batez. Batzuei pozik dagoen pertsona baten argazkia erakusten zitzaien eta beste batzuei aurpegiera triste edo neutroak. Partehartzaileen egitekoa aurpegien eduki emozionala ebaluatzea zen. Jarraitu irakurtzen →\nKategoria Sailkatu gabea, etiketak emozioak, gaztezulo, musika, psikologia, 2018-01-02 egilea Jaione Dagdrommer.\nBeti alai egotera behartzen gaituen gizarte honetan ironikoki depresio hitza errazegi erabiltzen da, triste egotea patologia bat balitz bezala. Horren aurrean, sentimendu negatiboak positiboak izan daitezkeela erakutsi izan dit musikak. Arteak beraz, tristea izan behar al du du derrigor? Egia da, tristuraren bidez informazioa hobeto barneratzen dugula eta egoera ezberdinak modu eraginkorragoan bideratzen laguntzen digula. Gure pentsatzeko eta mundua ikusteko era aldatzen du, sentikorragoak bilakatuz eta ondorioz gure sormena puztuz. Baina batez ere, tristurak gizatiarrago bilakatzen gaitu. Eta azken finean, ez al da artea gure gizatasunaren isla?\nSortzaileek eta orohar arte kontsumitzaileok argi dugu hori eta horregatik masoka puntu bat ere badugu. Tristezia erosoa zaigu, barneak husteko ahalmena ematen baitigu. Ezra Furman-ek abesti batean esaten duen moduan: Musikan etorkizun bikaina dut, benetako zoriontasuna aurkitzen ez dudan bitartean. Zuen disko kutunenetan pentsatzen jartzea besterik ez duzue, horietako zenbat dira alaiak? Aldiz, minetik sortutako disko bikain ugari datozkit tanpez burura.\nKategoria Sailkatu gabea, etiketak anari, biffy clyro, ezra furman, jesu & sun kil moon, musika, nick cave, sufjan stevens, touché amore, tristezia, tristura, 2017-09-19 egilea Jaione Dagdrommer.\nZu zara musika, musikak dirauen bitartean\nAbesti batek eguna salba dakigukeela pentsatzen duen horietako naiz. Musikak badu azaldu ezin daitekeen baina sentitu dezakegun indar bat batzuetan baretzen gaituena, besteetan pizten. Abestirik tristeena entzuten dugunean ere, gustukoa badugu behintzat, plazera sentitzen dugu. Sendagaia da edo behintzat momentu bateko ukendu lasaigarria.\nNahiz eta musika izan errazen zabaldu daitekeen arte mota, bere funtzio zehatza ez da oraino aurkitu. Darwin bera honela mintzatu zen: “Musikaz gozatzeko eta nota musikalak produzitzeko ahalmenak ez du inolako erabilpen praktikorik gizakiarentzat (…) musika da gizakiak duen doai misteriotsuenetako bat.” Hori hala izanik ere irudikatzen al duzue musikarik gabeko mundu bat? Egun musikak funtsezkoa izaten jarraitzen du ezagutzen diren kultura guztietan.\nKategoria Sailkatu gabea, etiketak alive inside, david byrne, gaztezulo, kontzertuak, musika, musikoterapia, nils frahm, psikologia, terapia, 2017-03-23 egilea Jaione Dagdrommer.\nEdertasuna irla bat da\nÓlafur Arnalds-en edozein lanen aurrean jartzen naizen bakoitzean galdera berdina datorkit burura: zer sentitu behar ote da horrelako talentua edukita? Ziurrenik deus berezirik ez, berezkoa duenak bere baitan baitarama betitik. Gainera Islandian talentua edukitzea ahuntzaren gauerdiko eztula behar du izan, makina bat musikari interesgarri baitaude 300 000 biztanle eskas dituen irla izoztuan!\nBeste hilkor hutsaloi bere magiarekin txunditzea baizik ez zaigu gelditzen. Bere konkista 2007an hasi zen Euglogy for evolution diskoarekin. Neoklasika estiloan mugitzen zen lana, bere arma hutsezinekin: piano eta bibolina. Baina islandiarrak ez du klasiko hitza kontserbadurismoaren sinonimotzat eta jada 2008ko Variatons of static EPan musika klasiko horri ambient ukituak gehitu zizkion. 2009an Found songs-en zazpi egunetan abesti bana oparitu zigun. Eta hori gutxi balitz urte berdinean Dyad 1909 lan ausartago eta elektronikoagoa argitaratu zuen. 2010a izan zen ordea bere urtea, …and they have escaped the weight of darkness maisulanarekin bere talentua berretsi baitzuen. Kasu honetan, soinu klasikoa alde batera utzi gabe popera hurbildu zen. Intimistago jarriz, 2011an bere etxera gonbidatu gintuen Living room songs lanaren aitzakian eta bertan, zuzenean grabatutako zenbait pieza eskaini zizkigun inperfekzio ederrak ezabatu gabe (momentu batzuetan aulkien karraska entzun daiteke).\nEta denbora kontuan zen filmetako soinu bandak konposatzen hastea. Another happy day eta The hunger games filmeetan egin zuen debuta, bi luzemetraien puntu indartsuenetakoa (indartsuena ez bada) musika bihurtuz.\n2013an bere diskografia luzatzeari ekin zion For now I am winter lanean. Soinu orkestralago du diskoak berrikuntza bezala estreinakoz ahotsak gehituz. Urtez aldatu gabe beste maisulan bat eskaini zigun Broadchurch telesail interesgarriari musika ederra ezarriz. 2014an soinu klasikoa alde batera utzi zuen hasieratik bere musikan egon den alde elektronikoa jorratzeko. Horrela Kiasmos proiektua sortzen du; ñabarduraz beteriko elektronika minimalista. 2015an aldiz, elektronika ahaztuta Alice Sara Ott pianistarekin batera The Chopin project sortzen du, Chopin-en musika XXI. mendera ekarriz.\nDirudienez oporrak zer diren ez daki Ólafur-ek eta 30 urte oraindik bete ez dituela jada bi lan argitaratu ditu aurten ere. Urte hasieran bere lagun Nils Frahm-ekin sortutako Trance Frendz zoragarria eskaini zigun. Diotenez Alemaniarraren Berlineko etxean pote batzuk hartzeko geratuak zirela sortu zen proiektua. Gaua inprobisatzen pasa omen zuten eta horren fruituak dira bere horretan diskoan aurkitzen direnak. Ez dakigu zein puntutaraino ote den egia istorioa baina niri bost. Argi daukadana da etxe horretako kaktusa izan nahi dudala konposizio miragarri horiek zuzenean nola sortzen dituzten ikus-en tzuteko.\nEta banator benetan kontatu nahi nizuen proiektua aipatzera. Alabaina, ez pentsa aurreko guztia artikulua luzatzeko propaganda hutsa izan denik, aipatutako lan bakoitzak merezi du istant bat bederen eskaintzea.\nBada ekainean sare sozialetan www.islandsongs.is web orria iragartzen hasi zen 21.06.2016 datarekin batera. Egun hori hurbildu ahala jakin genuen 7 astetan zehar Islandiako 7 leku ezberdinetara bidaiatuko zuela konposizio berriak grabatzeko. Leku bakoitzean bertako artista lokalekin kolaboratu du. Elkarlan horien fruituak zuzenean grabatuak izan dira eta astero web orrian eskegiak. Bideoaz gain, artista kolaboratzailearen biografia txiki bat eskaintzen du eta baita islandiako leku horren deskribapena. Egiten dugun orok baitu bizi garen inguruaren kutsua nahi gabe ere.\nLehen konposizioa Árbakkinn da, Hvammstangi herrian interpretatua. Bertan bizi da Einar, literatura irakasle eta poeta. Erretiroa hartu ostean mugitu zen herri txiki honetara poesia idazteko asmoz. Pieza Einar-en poesia errezitaldi batekin hasten da. Pixkanaka musikak dotoreziaz jazten ditu bere hitzak. Aipatu poesia islandieraz dagoela eta Ólafur-ek ez itzultzea erabaki duela; bere aburuz, itzulpenarekin hitzek bere horretan jariatzen duten edertasuna galduko luketeelako.\nInterpretatutako bigarren pieza 1995 da eta Önundarfjörður-eko itsasertzera mugitu gara horretarako. Aitatzen da 1995ean elauso bat izan zela eta egun urte hartan bizia galdu zutenen izenak gogoraratzen dituen oroigarri bat dagoela. Bertan bizi da Dagný musika irakaslea eta bertako eliza txiki-politean organoa jo ohi du. Hargatik, konposizioa eliza horretan interpretatzen dute.\nSelvogur da urrengo geltokia eta Raddir konposizioak musikatzen du. Marinelen eliza bezala ezagutzen den eraikinean dago grabatua. Hilmar zuzendariak eta Georg konpositoreak hartzen dute parte koru batek lagundurik. Itsas inguruko paisaia bakartiarentzat apropos sortutako musika zerutiarra dirudi.\nLaugarren astean Akureyri-ra garamatza, zirkulu polarretik hurbil. Hollywooden urteak eman ondoren bertara itzuli da berriz ere Atli. Bideoan interprete guztiei ematen zaien protagonismoa aipagarria da, musikari bakoitzak Öldurót piezari eskaintzen diona azpimarratuz.\nÞorkell Islandiako orkestra sinfonikoko kide ohiaren etxeko goxotasunera gonbidatuak izan gara bosgarren astean. Mosfelldallur herrian kokatua dagoen etxe xarmantean jan-edanean ari dira Ólafur pianoan jotzen ari den bitartean. Maite dut Dalur piezak eta irudiek helarazten duten epeltasuna.\nAbentura honen bukaeraren hasierara hurbiltzen ari gara. Garður herrixkan Nanna abeslaria dugu, ahots eztiaz Ólafur-en Particles konposizioa edertzen. Musikaren xalotasuna ederki irudikatzen du bideoan nagusitzen den kolore zuriak.\nBidaiak bukaera Islandiako hiriburuan du. Reykjavík da Arnalds-en etxea. Horregatik, pieza hauek inspirarazi dituen jendeaz inguratu nahi izan du oraingoan. Berak dioenez, azkenaldian lekuek baino jendeak inspiratzen baitu gehiago. Doria koposizioa Iðnó kontzertu aretoan interpretatzen du bere lagun hurbileneko eta familiarekin.\nEz ditut piezak gehiegi komentatu nahi izan zuen begi-belarriz deskubritu ditzazuen proiektu honek ezkutuan dakartzan emozio ezberdinak. Zenbait momentutan ia errudun sentiarazi nau minutu horietan bada ere zoriontasuna esku puntekin ukitzeko pribilegioa izateagatik. Horrelako musika entzuteko denbora hartzea eguneroko gerretatik su-etena lortzearen parekoa da. Gainera, Islandia promozionatzeko marketing kanpaina bezala ere ederto funtzionatzen du proiektuak, ni behintzat hasi naiz jada aurrezten!\nKategoria Sailkatu gabea, etiketak edertasuna, island songs, musika, ólafur arnalds, 2017-02-24 egilea Jaione Dagdrommer.


Greba mugagabea Iruñeako H&M La Morea dendan – Ekonomiaren KZ\nGreba mugagabea Iruñeako H&M La Morea dendan\nLa Moreako dendan lan egiten duten h & m enpresako langileek iragarri dutenez, datorren astelehenetik aurrera, maiatzaren 3tik aurrera, greba mugagabea eta lanaldi osokoa hasiko dute, enpresak proposatzen duen Enplegu erregulazioko Espedientea (EEE) bertan behera uztea eskatzeko, “Nafarroan lau lanpostu galtzea eta beste langile batzuen lanaldiaren ehunekoa murriztea ekarriko lukeelako”.\nLangileek, apirilaren 22an hasitako grebaren bosgarren egunean daudenez, “Hego Euskal Herriko negoziazio-mahai propio bat irekitzea” eskatu dute, “Negoziazioari ekiteko”, ELAk ohar batean azaldu duenez.\nSindikatuak azpimarratu duenez, “Espediente hau ez da lantzen enpresaren krisi ekonomiko batean”. Horren harira, “H & m enpresa guztiz errentagarria da, 22.000 milioi euro fakturatu zituen 2019an, eta 1270 milioi euroko irabaziak aitortu zituen”. “Onura horiek gorabehera, proposatutako murrizketak 1.000 pertsona baino gehiagori eragingo die Estatuan”, kritikatu du.\nELAk azaldu duenez, “Itxiera, kaleratze eta langileen doitze prozesu hau enpresa ezartzen ari den on-line salmentaren digitalizazio eta sustapen prozesuaren barruan kokatzen da, eta beste kate komertzial handi batzuetan ere ematen ari da”. “Enpresa estrategia mota horiek aldatzen ez badira, ondorio nabarmenena sektorean enplegua suntsitzea eta deslokalizatzea izango da”, ohartarazi du.\nELAk “lanaldia nabarmen murriztea” eskatu du, “Enpresan mantenduko den enplegua banatzeko, eta sortzen diren lanpostu mota berriak (bezeroarentzako arreta, biltegia, logistika eta banaketa…) azpikontratatu, deslokalizatu eta lan-baldintza are kaskarragoetan egin ez daitezen”.\nSindikatuaren ustez, “Onartezina” da “irabaziak dituen enpresa batek lan-erregulazioko espediente baten bidez langileak kaleratzea, are etekin gehiago izan nahi dituen prozesu bat martxan jartzeko”.\n← Berriup inkubategia, Estatuko lehena\nVianako Defontaine langileak kezkatuta daude →


GURHOTS – Egin.Desegin.Berregin\nUdaren atarian, ekainaren 18an, ez-ohiko berriarekin esnatu ginen Donostian: "46 errefuxiatu ezerezean gelditu dira Donostiako autobus geltokian" Tokiko hainbat hedabideek adierazi zutenez, Gurutze Gorriak jaso zituen geltokian botata gelditu ziren 46 etorkinak. Andaluziatik Frantziara bidean zihoazen, baina ustekabean eta inongo aurre-oharpenik gabe, Donostian utzi zituzten, noraezean. Tamalez, hau gutxi ez eta orain astebete, Irungo tren … Continue reading Errefuxiatuak errefusa →\nXabi Murua\tEnpresa\tUtzi iruzkina 14 abuztua, 2018 4 Iraila, 2018 1 Minute\nTeknologian lehen langile iraultzak\nAzken urteotan enpresa teknologikoek gorakada izugarria izan dute aspektu guztietan: ekonomikoan, sozialean, lan-esparruan, etab. Enpresa eta industriaren ehundura indartzeak negozioak egonkortzea dakar eta honekin lan-taldeak eta langileria kontratatzearen aldeko apustu ausartak, eskalabilitatea eta etekin azkarrak irabazteko aukera. Hau lortzeko, ordea, badira etikaren ikuspegitik, zuzenak ez diren (ilegalak ez dugu esango) hartzen dituzten enpresak ere, diru … Continue reading Teknologian lehen langile iraultzak →\nXabi Murua\tEnpresa,Soziala\tIruzkin 1 2 uztaila, 2018 2 uztaila, 2018 1 Minute\nGurasoengandik apartean, noraezean\nGurasoengandik apartean, noraezean. Pizza eta bestelako janari azkar eta merkea ematen diete jateko eta ez dute nahikoa lo egiten. Beste haur asko dituzten inguruan begirik kendu gabe, negar malko eta garrasien zergatia ulertu ezinik, zerbait lekuz kanpo balego bezala. Ameriketako Estatu Batuetako gobernuak gurasoengandik indarrean banandu dituzten haurrez ari naiz. Herrialde osoan zehar barreiatu dituzte, … Continue reading Gurasoengandik apartean, noraezean →\nXabi Murua\tSoziala\tUtzi iruzkina 29 ekaina, 2018 29 ekaina, 2018 1 Minute\nIdeia gazteak dantzan\nOrain artean idatzitako iritzi eta ideiei berriz heltzeko garaia zela erabaki eta urte berriarekin batera notizi eta gertakarien iritzi gehiago plazaratzeko asmotan doan gaurko idatzia. Orain arte gehiegi hitz egin eta zabaldu ez den “MartxUp, ideia gazteak dantzan!” delako programari eskaini diot urteko lehena. MartxUp, izenak eta leloak dioen legez, ideia gazteak eta gazteen ideiak … Continue reading Ideia gazteak dantzan →\nXabi Murua\tHiria,Soziala\tUtzi iruzkina 15 urtarrila, 2018 15 urtarrila, 2018 3 Minutes\nParte Zaharra, datu-zirkua\nNabarmena da azken aldian Donostian turismoak ekarri duen eragina. Kaleak jendez lepo, tabernetan ezin sartu, atzerriko hizkuntzaren nagusitasuna, kaleko zarata, goizeroko zabor-metak, pisu turistikoen gorakadak, hotel eta pentsio berriak, #EfectoAirBnB deritzona... erabateko eraldaketa batean murgilduta dago hiria. Bizilagunek ere eraldaketa hau gertutik bizi dute eta horren lekuko dira Parte Zaharreko auzokideak. Orain arteko hausnarketa baten … Continue reading Parte Zaharra, datu-zirkua →\nXabi Murua\tEnpresa\tUtzi iruzkina 7 abuztua, 2017 22 abuztua, 2017 1 Minute\nView @xabimurua’s profile on Twitter\nView @_xabimurua’s profile on Instagram\n#enpresa #etika #hausnarketa Donostia gazteak gurhots Hiria kultura turismoa turistifikazioa\nEcosia, ‘ekobilatzaile’ digitala\nLehiakortasuna vs Ikuskizuna\nHerritarrona dena da dena


Mediaberri.com - Wifi konexiodun tabernak Bilbon\nMezua: Wifi konexiodun tabernak Bilbon\n2007/09/04\tWifi konexiodun tabernak Bilbon\n20:38:40 | Atalak: Euskal Herria, Teknologia | 423 hitz Gogoratuko duzue duela hilabete batzuk galdezka hasi nintzela ea Wifi konexiodun tabernarik ezagutzen zenuten Bilbon. Egia esan, ez mezua ez nire ikerketa laburrak, ez zuten fruitu askorik eman, baina, hala ere, artikulutxo bat idatzi nuen, gaur (oraindik lanera itzuli ez arren) BERRIAn. Zerrendaz gain, pasarte interesgarrienak kopiatuko ditut hemen:\nEgun, taberna ugarietan eskaintzen dute Interneten ibiltzeko aukera, baxoerdiren bat hartu bitartean, posta elektronikoa irakurri, bidaiak antolatu edota munduko beste puntako lagunekin txateatzeko. Bilboko taberna eta kafetegi askok eskaintzen diote bezeroari Internet sarera konektatzeko aukera. Zazpikaleetako Kalderapeko taberna eta askotariko ikuskizunak hartzen dituen Kafe Antzokiak izan ziren aitzindariak horretan. Antzokiko komunikazio arduradun Jabi Zabalak zentzuzkoa deritzo taberna edo kafetegi batean Internet eskaintzeari: «Pentsatu genuen kafe bat hartzen lasai daudela, interesgarria zela Interneten nabigatzeko aukera ematea». Duela bi urte jarri zuten doako konexioa martxan, «guztiz librea da, ez du inolako pasahitzik eskatzen eta, gainera, ez du gure lana oztopatzen, horretarako beste konexio bat dugu-eta». Wi-fi sarea jarri izanagatik urteotan bezero gehiagorik lortu duten ez daki Zabalak, baina, edonola ere, «badira batzuk horretara etortzen direnak eta, bide batez, trago bat hartzen dutenak».\nZazpikaleetan, San Nikolas elizatik gertu, El Tinglao eta Yamike izeneko tabernetan aurkitu daiteke doako haririk gabeko konexioa. David Ruiz, tabernetako jabeetako batek, 2005eko abenduan ekin zion Internet eskaintzeari, «ez nuen aparteko irabazirik lortzeko egin, baizik eta zerbitzu gehigarri bat eskaintzeko bezeroei, tabako makina jarri nuen bezala». Erabiltzaile kopuruagatik galdezka, udan beherakada nabarmena sumatzen dutela dio, «neguko bezeroa etxean konexiorik ez duen jendea da, ikasleak esate baterako, eta batzuk ia egunero ikus daitezke hemen». Haien tabernetan konektatu ahal izateko, tabernariari pasahitz bat eskatu beharra dute bezeroek, eta, ondoren, ez dute inolako mugarik Interneten ibiltzeko. SARE PUBLIKOEN ZAIN. Teknologiaren munduan amets egiten dutenek, planeta osoa hartuko duen haririk gabeko konexioa dute paradisutzat eta badira, eremu murritzagoetan, halako proiektuak abiatu edo iragarri dituztenek, besteak beste, Fon zein Google enpresek eta Los Angeles, Paris eta San Frantzizko hirietako udalek. Euskal Herrian badira herri osoentzako konexioa eskaintzeko proiektuak, azkena, Eibarko udalak aditzera eman berri duena. Wi-fi sare publikoen ametsa, baina, zailtasun handiak ditu Espainiako CMT Telekomunikazioen Merkatuaren Batzordeak legez ezartzen dituen mugak direla medio. Erakunde horrek udal askoren proiektuak hondatu ditu, telekomunikazioen eremuan lehiakortasunaren kontrakoak direlakoan. Egungo sareak bitarteko direla kaleko erabiltzaileengandik babesteko joera zabaldu den arren, oraindik ere badira Warchalking mugimenduaren bidez karriketan konexio puntuak markatzen dituzten erabiltzaileak. Bilbon, esate baterako, hitzordua jarri izan dute inoiz wi-fi sare askeak aurkitu eta markatzeko. Horretan datza Warchalking deritzona, ikur kode batekin kaleetan markak egin gainerako erabiltzaileei non konektatu daitezkeen ohartarazteko. 3 erantzun\tErantzunak:\nBidaltzailea: jabetzen den hori [Kidea] Aipatu taberna hoietako doaneko WIFI konexioan murgiltzeko norberak eraman behar al du ordenagailua?\t2007/09/05 @ 12:18\tBidaltzailea: Mikel [Kidea] · www.mediaberri.com\tBai noski, PDA edo ordenagailu eramangarria eramatea ezinbestekoa da, dakidala, hauetako guztietan. Bide batez, estekan agertzen bada ere, hauxe da aipatutako zerrenda:\nKafe Antzokia (Ondarroa) 2007/09/05 @ 21:52\tBidaltzailea: Benito [Kidea] · http://www.asapala.org/mahatsorriak/troka\tBeste bat: Izeki (Deustua, Ramon y Cajal kalean)\t2007/09/07 @ 13:38\tErantzun:


«Alanbre»: berrikuspenen arteko aldeak - Wikipedia, entziklopedia askea.\n«Alanbre»: berrikuspenen arteko aldeak\n15:50, 4 apirila 2015ko berrikusketa\n28 bytes added , Duela 6 urte\n16:50, 15 abendua 2013ko berrikusketa (aldatu)\n15:50, 4 apirila 2015ko berrikusketa (aldatu) (desegin)\n[[Fitxategi:Barbed wire section.jpg|200px|thumb|[[Txarrantxa (argipena)|Txarrantxa]]]]\n[[Fitxategi:Stranded lamp wire.jpg|right|200px|thumb|[[Kobre]]zko '''alanbre''' sorta edo [[kable]]a.]]\n'''Alanbrea''' edo '''burdin haria''' [[metal]]ez osatutako hari mehea da, metalen [[harikortasun]]ari esker haiek luzatuz fabrika daitekeena. Alanbreak sortzeko erabiltzen diren metal nagusiak [[burdina]], [[kobre]]a, [[letoi]]a, [[zilar]]ra eta [[aluminio]]a dira, besteak beste.\nAlanbreak mota askotakoak dira, emango zaien aplikazioaren araberakoak. Alanbrearen diametroa ere aldakorra da, eta ezin da zehatz esan non amaitzen den alanbrea eta non hasten den hagatxoa edo barra. Alanbrearen ezaugarri nagusia da [[biribilki]]ak edo [[bobinaharil|bobinak]]k sortuz bil daitekeela.\nKobrezko alanbrea hari elektrikoak fabrikatzeko erabiltzen da gehien bat. [[Altzairu]]zko alanbre arruntak [[galbanizatu]] egiten dira oxidaziotik eta korrosiotik babesteko. [[Tenplaketa]] bidez gogortutako alanbrea ere existitzen da.


Ambrault - Wikipedia, entziklopedia askea.\n46° 47′ 05″ N, 1° 57′ 33″ E / 46.7847°N,1.9592°E / 46.7847; 1.9592Koordenatuak: 46° 47′ 05″ N, 1° 57′ 33″ E / 46.7847°N,1.9592°E / 46.7847; 1.9592\nBommiers, Mâron, Meunet-Planches, Saint-Août, Sassierges-Saint-Germain eta Vouillon\n893 (2018ko urtarrilaren 1a)\n457 (%51.2) 437 (%48.9)\nAmbrault Frantziako udalerria da, Indre departamenduan dagoena, Erdialdea-Loira Harana eskualdean. 2013an 840 biztanle zituen.\n2007an Ambrault udalerrian erroldatutako biztanleak 840 ziren. Familiak 341 ziren, horien artean 88 pertsona bakarrekoak ziren (38 bakarrik bizi ziren gizonak eta 50 bakarrik bizi ziren emakumeak), 114 seme-alabarik gabeko familiak ziren, 114 seme-alabak dituzten bikoteak ziren eta 25 seme-alabak dituzten guraso-bakarreko familiak ziren.\n2007an 426 etxebizitza zeuden, 339 familiaren etxebizitza nagusia ziren, 54 bigarren erresidentzia ziren eta 32 hutsik zeuden. 418 etxeak ziren eta 7 apartamentuak ziren. 339 etxebizitza nagusietatik 276 bere jabearen bizilekua ziren, 51 alokairuan okupaturik zeuden eta 12 doan lagata zeuden; 1ek gela bat zuen, 16 etxek bi zituzten, 58 etxek hiru zituzten, 104 etxek lau zituzten eta 161 etxek bost zituzten. 247 etxek euren parking plaza propioa zuten azpian. 115 etxetan ibilgailu bat zegoen eta 185 etxetan bat baino gehiago zituzten.\nAmbrault udalerriko biztanleria-piramidea 2009an .\n2007an lan egiteko adina zuten pertsonak 520 ziren, horien artean 409 aktiboak ziren eta 111 inaktiboak ziren. 409 pertsona aktiboetatik 381 lanean zeuden (220 gizon eta 161 emakume) eta 28 langabezian zeuden (8 gizon eta 20 emakume). 111 pertsona inaktiboetatik 41 erretiraturik zeuden, 29 ikasten zeuden eta 41 "bestelako inaktibo" gisa sailkaturik zeuden.\n2009an Ambrault udalerrian 346 unitate fiskal zeuden, 878 pertsonek osaturik. Pertsona bakoitzeko diru-sarrera fiskalaren mediana urteko 16.494 euro zen.\n2007an zeuden 24 komertzioetatik, 1 janari enpresa zen, 2 bestelako produktu industrialen fabrikazioko enpresak ziren, 6 eraikuntza enpresak ziren, 4 ibilgailuen saltze eta konpontze enpresak ziren, 4 garraio enpresak ziren, 2 ostalaritza eta jatetxe enpresak ziren, 2 finantziazio enpresak ziren, 2 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 8 zerbitzu publikoetatik, 1 jendarmeria zen, 1 posta bulegoa, 2 igeltseroak, 1 iturgina, 2 argiketariak eta 1 jatetxe.\n2000. urtean Ambrault udalerrian 14 nekazaritza-ustiategi zeuden, 1.298 hektarea erabiltzen.\nBNF: 152573075 (data)\nOrriaren azken aldaketa: 15 otsaila 2021, 06:01.


"Lehengo bizitza guztiz ahaztuta daukat" - Aramaio - Goiena.eus\n"Lehengo bizitza guztiz ahaztuta daukat"\nEneko Azurmendi 2017-12-14 14:56\nMaider Unda, bere etxe atarian.\nUrte osoan egiten aritu diren olinpiadei bukaera emateko, omenaldia egingo diote bihar, egubakoitza, Maider Undari (Oleta, 1977). 19:00etan izango da emanaldia, kiroldegian, eta borroka erakustaldi bat ere egongo da. Bestalde, Herriko kiroldegiak haren izena izango du aurrerantzean, udalbatzak aho batez onartu ostean. 2016ko azaroan esan zion agur eliteko kirolari aramaioarrak.\nUrtebete da borroka utzi zenuela. Nola doa zure egunerokoa orain?\nLehen neraman bizitza erabat ahaztuta daukat. Orain, beste dinamika batean murgilduta nabil, guztiz desberdina dena.\nFaltan igartzen duzu lehengo bizimodua?\nGauza batzuk bai. Adibidez, lehen, deskonektatzeko denbora har nezakeen. Orain, ia ezin dut deskonektatu lanetik.\nLehengo presioa alde batera utzita?\nNik ez dut sekula presio hori sentitu. Neure burua asetzeko egiten nuen kirola, ez besteentzako. Beste dinamika bat eramaten nuen, eta ez nintzen kontziente halako pisua neukanik gainean.\nZure etxeko negozioarekin gustura?\nBai. Artalde bat daukagu, eta, artaldea zaintzeaz gain, esnea batu eta gazta egiten dugu, ondoren saltzeko. Bestalde, bisita gidatuak eskaintzen ditugu etxean, gazta baten atzean dagoen lana zein den ezagutarazteko, eta horrek ere bete egiten nau. Lan asko izaten dugu, batzuetan gainezka ere ibiltzen gara, baina denboraldi amaieran, emaitzak ateratzen direnean, sentitzen dugun poza handia da.\nBorroka erabat utzita duzu?\nEz. Borrokako eskolak ematen ditut Otxandion, astean behin, eta Gasteizera ere joaten naiz noizean behin eskolak ematera. Otxandion bi talde ditugu, 5 eta 9 urteko haurrekin. Ni txikienekin aritzen naiz –hamabost ume– eta Koikili Lertxundi nagusienekin egoten da –hamabi ume–.\nJarraitzen duzu gaur egungo borroka librea nola doan?\nBai, internet bidez aukera dut eta jarraitzen dut. Gainera, Espainiako Federazioko zuzendaritza batzordean nago, eta horrek era behartzen nau jarraitzera.\nEliteko kirolean erreferente bilakatu zara. Nabaritu duzu zuk hori?\nJabetu naiz, baina nire ibilbidearen bukaeran, azken urteetan. Esan dudan moduan, kirola nire buruarendako egin izan dut, eta ez komunikabideek ni jarraitzeko. Jakina, nire lanak emaitzak eman ditu eta guztia lotuta doa. Jende askok zoriondu izan nau, eta hori asko eskertzen dut.\nAramaioko herrian, jaso dituzu zorion eta maitasun keinu horiek?\nAspaldidanik naiz herriko alaba kutuna; beraz... Gainera, gertutik ezagutzen nauen jendeak badaki zenbat lan dagoen goi mailako kirolari baten atzean, eta haien babesa sentitu izan dut beti. Ezin naiz kexatu.\nOmenaldi bat ere egingo dizute, urte osoan zehar egiten aritu diren olinpiadei amaiera emanaz.\nHala da, eta niri egindako aitortzaz gain, Aramaioko Udalak kirolari ematen dion garrantzia adierazten du horrek. Hori inportantea da, datozen belaunaldiek kirola oinarritzat har dezaten, eta egunerokoan kirolak duen garrantziaz ohar daitezen.\nBorroka erakustaldi bat ere eskainiko duzue kiroldegian.\nHori da. Arabako Federazioak antolatu du, eta helburua da gure ikasleek –Otxandiokoak eta Gasteizkoak– parte hartzeko aukera izan dezaten. Eliteko borrokalariak etorriko dira eta umeek, parte hartzeaz gain, aukera izango dute lehia bat ikusteko, ez dute eta inoiz ikusi. Niri ere parte hartzea tokatuko zait, seguruenik.\nBaserriarekin, ez dago epe luzera begiratzerik, egunerokoan zentratuta nago. Borroka klaseak ematen ere jarraituko dut, eta behar ditugun azpiegiturak –leku egoki bat, koltxonetak...– lortzeko ahaleginean ere bai.\nEneko Azurmendi 2017 abe 01 Aramaio\nAzaroko osoko bilkuran aho batez onartu du udalbaltzak herriko kiroldegiari Maider Unda izena ematea –gaur egun ez du izenik–. Kanpora ...


Pink Floyd-en esentzia mantentzen duen taldea - Altsasu - Guaixe.eus\nPink Floyd-en esentzia mantentzen duen taldea\nGuaixe 2019-09-06 11:29\nPink Tones taldea kontzertuan. UTZITAKOA\nPink Tones taldearen kontzertua izanen da gaur, ostirala, 23:00etan, Altsasuko Foru plazan. Nafarroako Gobernuko Kultur 2019 programaren barruan etorriko da Pink Floyd talde mitikoaren tributua Sakanara\nPink Tones taldea duela hamabost urte hasi zen, tributu taldeak "estatuan garatu gabe zeundenean". Modu espontaneoan sortu zela esan du Antonio Fernandez taldeko bateria joleak: "Alvaro Espinosa abeslariak proiektu bat egin nahi zuen. Baina ez zen proiektu komertzial bat". Hainbat musikari elkartu ziren eta haien arteko lokarria Pink Floyd zen. "Pink Floyden musikarekin hezi gara, eta guztiei gustatzen zaigu". Hori izan zen Pink Tones-en sorrera. "Anbiziorik gabea". Hamabost urte beranduago Welcome To The Machine Tour 2019 bira egiten ari dira, eta Altsasuko Foru plazan geldialdia eginen dute gaur, ostirala, 23:00etan, Kultur 2019 programaren barruan.\nPink Floyd-en musika birsortzen eta egiten du Pink Tones taldeak: "tributu banda bat da, ezin da ukaezina ukatu". Baina tributu hitzan dena sartzen dela esan du musikariak: "oso ona, ona, erdipurdikoa eta txarra izan daiteke. Oportunista eta profesionala". Hortaz, tributua baino, Pink Tones taldeak "omenaldi bat" egiten du. Pink Floyd ez da gehiago existituko: hortaz, Pink Tones-ek "gehiago entzungo ez den banda baten musika interpretatzen" du. "Vienako filarmonikak Bach interpretatzen duenean bezala". Gainera, talde mitikoarekiko "errespetua" da garrantzitsuena.\n"Rock-aren historian mugarri izan zen Pink Floyd, klasiko bat da". Talde britaniarra izatea gustatuko litzaiekeela esan du Fernandezek, "baina ez gara inoiz izango". Beraz, Pink Floyd-en esentzia eta ondarea hartu dute, eta berea egin dute. "Artista bakoitzak bere esentzia dauka, eta lanean eragina izaten du". Haren musika interpretatzen dute, "plagioan" erori gabe: "gure irudiak ditugu, eta Pink Floyd-en musika da, baina ñabardurak daude". Gainera, ez dute Pink Floyd bezala "karakterizatzen": "gure piurak eramaten ditugu".\nPink Tones-ena musika baino gehiago bada, "ikuskizun bat da": argiteria, irudiak, proiekzioak, panpinak... "Pink Floyd-i begi-keinuak dira, baina kopiatu gabe". Taldeko musikariak 1970ko hamarkadako abestiekin eroso daudela azaldu du Fernandezek, eta egungo ikuskizuna garai horretan oinarritzen dute: "Pink Floyd-en diamanteak: The Dark Side Of The Moon, Whish You Were Here eta horrelakoak". 1960ko hamarkadakoekin ere gustura aritzen direla esan du, baita 1980kok garaiko abestietan oinarritutako ikuskizunak egin dituzte ere. Welcome To The Machine Tour-rean "dena oso ongi neurtuta" dago; "musikak eta argiteriak bere lekua dute, zapaldu gabe". "Atmosfera" berezi bat sortzen dute.\nHiru orduko ikuskizunak egiten dituzte, izan ere, abestien bertsio osoak jotzen dituzte. "Eta ordu erdi egon garela dirudi". Bira bakoitza desberdina da, baina abesti batzuk nahi eta nahi ez jo behar direla esan du: Shine on you, The Dark Shine of Moon, Time, Money... eta, nola ez, Another Brick in The Wall, "nahiz eta oso entzuna egon".\nHutsetik hasi ziren eta dagoeneko hamabost urte daramatzate Pink Floyd-en musika zabaltzen. Hasi zirenean ez zuten irudikatzen gaur egun lortu dutena. Publikoari zor diote. "Sinbiosi bat da. Omenaldi edo tributu talde bat gara, eta publikoa oso zorrotza da eta esaktutako dizu talde handi horretaz egiten duzue ez zapuztea. Ondorioz, jasotzen duzuna, publikoaren maitasuna da". Hortaz, Pink Floyd "beste kontu bat" dela dio, eta jendeak maila altu batean maitatzen dituela esan du. Beraz, "bere musika zapuzten baduzu", ez dutela inoiz barkatuko azaldu du. "Zure kontran izango dituzu". Pink Tones-ek maila eman du, eta aurrera jarraitzen du.\nPink Floyd-en abestiak interpretatzeko ikerketa lan handia egiten dute: "estudioan sartzen gara eta abesti baten soinuak, testurak, ahotsak, koroak eta abar ikertzen ditugu eta abestiak birsortzen ditugu". Ondoren, ikuskizunetan aurkezten dituzte. Jendeak ongi hartzen baditu, aurrera egiten dute, eta, bestela beste batekin probatzen dute.\n"Zergatik ez dugun disko bat ateratzen galdetzen digute, baina disko batean entzun nahi badute, Pink Floyd entzuteko". Pink Tones-en musika entzuteko zuzenekoetara joan behar da jendea, izan ere, "zuzenekoetan ikusten da talde baten kalitatea". Eta Madrilgo taldearen kontzertuetan "atmosfera" berezia sortzen da.\nKultur 2019 Altsasura iritsiko da\nNafarroako Gobernuaren udako kultur prograzioaren barruan, Pink Tones taldeak kontzertua eskainiko du ostiralean, irailaren 6an, Altsasuko Foru plazan


Home › Albisteak › Dora Salazar artista nafarrak egindako monumentu batek oroitaraziko du Iruñean hiriak 1978ko sanferminetan jasandako erasoa\nurtarrila 29, 2018 No Comments Albisteak,Berriak ekimena\nSanfermines 78 Gogoan! herri ekimenak, gaur goizean, prentsaurrekoan, iragarri du 1978ko sanferminetako gertaerak oroitarazteko monumentu bat eginen dela Iruñeko zezen plazaren inguruetan. Heldu den ekainean inauguratuko da. Udalak, dagoeneko, baimena emana du.\nDora Salazar artista nafarrak eginen du arte-lana: bi metro pasatxoko altuera izanen duen brontzezko eskultura bat. Gastuak kaleko diru-biltzeaz ordainduko dira, Sanfermines 78 Gogoan! ekimenak otsailean hasi gogo duen crowfunding kanpaina baten bitartez. Obraren baitan “denboraren kutxa” bat izanen da eta bertan monumentua egiteko ekonomikoki laguntza ematen duten pertsona eta talde guztien izenak paratuko dira, haren herri izaera kolektiboa berrestea helburu.\nHiriak 1978ko uztailean gertatutakoa neurri batean oroitarazten duen monumentu bat duen arren –Germanen hilarri ezaguna-, Sanfermines 78 Gogoan! ekimenak gogora ekarri du German ez zela biktima bakarra izan, ehunka zauritu –haien artean balaz zauritutako 11- izan baitziren eta bestak bertan behera gelditu. Horregatik orain, gertaeren 40. urtemugan, beharrezkotzat jotzen dugu hura oroitarazi eta gertatutakoaren memoria bizirik mantenduko duen eskultura bat izatea. “Bereizkuntzarik gabeko eraso hori eta funsgabe kolpaturik izandako hiri oso baten bihozmina adierazten duen eskultura bat. Egun hartan zezen plaza bete zuten 20.000 lagunetatik edo Iruñeko karriketan sanferminak ospatzen ari zirenetatik edonor izan zitekeen German” zehaztu du Helena Bengoetxeak.\nOroitzapenezko monumentu hori sortu eta paratzeko prozesua Sanfermines 78 Gogoan! ekimenak 40. urtemuga honetarako antolatu dituen jardueretan kokatzen da. Zinema, antzerkia, hitzaldiak, argazki erakusketak, bertsolaritza, hip hop eguna….. horiek dira hilero, uztaila arte, sanferminetako eskaileraren gisara, gauzatuko diren jardueretako batzuk. Xabier Barberrek, besteak beste, azpimarratu du hitzaldi ziklo bat, “Beste Trantsizioa” izenekoa, otsailaren bukaeran Kondestablen gauzatuko dena. Bertan memoria historikoaz eta trantsizioaz mintzatuko da, bi alderditatik azterturik: analisia eta hura bizi izan zuten pertsonen lekukotasuna.


Ibarrakoak bosgarren, 600 eta 500 kilotan - Tolosaldeko ataria\nIbarrakoak bosgarren, 600 eta 500 kilotan\nTolosaldeko Ataria 2019-02-18 19:58\nEuskal Herriko Sokatira Txapelketan jardunaldi berria bat jokatu zen larunbatean Berrizen, Bizkaian. Ibartarrak ez ziren fin ibili, eta emakume nahiz gizonezkoek lehen postuak urrun izan zituzten.\nGizonezkoak 600 kilotan lehiatu ziren, bigarren jardunaldian. Hurrengoa finala izango da. Aurreko bi jardunaldietako puntuek ez dute balioko, beraz. Berrizen Beti-Gaztekoak nagusitu ziren, 7 punturekin. Bigarren Ñapurrak sailkatu zen, 6 punturekin. Gaztedi eta Muruetak 4,5 lortu zituzten eta Ibarrak, bosgarren, 3 puntu. Berriozar eta Antsoain geratu ziren atzetik, bi puntu eta bakarrarekin. Jardunaldi erabakigarria, finala, otsailaren 23an jokatuko dute Txurdinagan, Bilbon.\nEmakumeak ere lehian ibili ziren Berrizen, 500 kilotan. Lehen jardunaldiko tiraldiak izan ziren eta Gaztedi izan zen indartsuena, 6 punturekin. Jarraian, Badaiotz (5), Txantrea (4), Beti-Gazte (3), Ibarra (2) eta Antsoain (1) sailkatu ziren. Bigarren jardunaldia larunbatean jokatuko da, eta ibartarrek puntu gehiago pilatzen saiatu beharko dute; emakumeetan ez da finala jokatzen, hiru jardunalditan bildutako puntuak batzen dira.


2008 uztaila | Hetzordua\nEz ziren hainbeste serbiar…\nuztaila 31st, 2008\nGaurko Garan aurrekoan Karadzicen alde egon zen manifestaldiaren berri irakurri dut (http://www.gara.net/paperezkoa/20080731/89278/es/El-Gobierno-serbio-entrega-Karadzic-tras-manifestacion-panserbia) eta harritu nau agentziek 15.000 pertsonen zenbakia ematea manifestaldirako. Madrilen ohituak gaude 1.000.000 duten manifestaldien zenbakiak entzutera, baina ez nuen uste munduan zehar zifrak hainbeste puzten zirenik.\nOrain zaila daukat demostrazioa egitea, baina sinetsidazue, han bainengoen. Aurreko asteartean Belgradon egon zen manifestaldian 2.000 ere ez ziren egongo, eta erdiak friki handiak ziren. Argazkirik ere badut, baina orain ezin igo hemendik.\nBadirudi x10 egitea ohitura zabaldua dela munduan… zer egingo diogu bada!\nEskola euskaldundu, Euskal Unibertsitatea, Euskal curriculuma\nAzkeneko hiru aste hauetan hiru berri pozgarri irakurri ditut hezkuntzari dagokionez. Badakigu Hezkuntza Sistema Nazionalaren eskubidearen aldarrikapenaren baitan hiru direla ardatza nagusiak: euskal curriculum bat izateko eskubidea, Euskal Unibertsitatea eraikitzeko eskubidea eta eskolaren bidez euskaldundua izateko eskubidea. Ba azkeneko hiru astetan hirutan hiru izan ditugu.\nLehenik eta behin Kursaalean Euskal Curriculuma aurkeztu eta herriratu zen. Tresna hau dagoeneko guztien eskura dago Wikibooksen. Bertatik ez bakarrik irakurri eta zabaldu… konpetentzia eta edukiak garatzeko aukera ere badago.\nBigarrena San Pedro egunaren bezperan izan zen. Euskal Unibertsitatearen bidean pauso atzeraezina eman zen Euskal Unibertsitatea Fundazioa aurkezterakoan. Lehenengo campusa Tolosan irekiko dutela iragarri zuten, baina bestelakorik ere irekiko dela Nafarroan argitara eman zuten. Eta ziur nago unibertsitate hau irekitzeko geratzen diren bizpahiru urtetan berri pozgarri gehiago entzungo ditugula.\nHirugarrena aste horren bueltan ere izan zen. Eskolak euskaldundu behar duela milaka herritarrek eskatu dugu, baita sinatu ere. Orain dela bi urte jasotako 107.768 sinaduretatik gorakoek hala adierazten dute. Baina Euskal Herria kontinentalean Euskararen Erakunde Publikoa, eta Nafarroan Vascuencearen Instituto Navarroa izeneko iruzurrak baino ez dituzte sortu eskari hau estaltzeko. CAVen oraindik bueltaka dabiltza eta bakoitzak bere posizioak hartu ditu. Ezker Abertzaleak ere eskola euskalduntzeko bere proposamena aurkeztu zuen 28an Donostian.\nPozteko moduko hiru berri. Ospatzeko modukoak… nik Iruñean ospatuko ditut, Bodegika tabernan.


Gipuzkoak Bizkaia hartuko du etxean GRAVNI Txapelketaren bigarren jardunaldian\n2018/03/21 | Lehiaketa\nHasierako ligaxka hau apirilaren 22an bukatuko da, apirilaren 29ko jardunaldian jokatuko dituzte finalerdiak, eta maiatzaren 6koan finalak\nNafarroaren aurka aritu eta gero, asteburu honetan Bizkaia hartuko du etxean Gipuzkoako Selekzioak, GRAVNI Txapelketaren 2. jardunaldian. Federazioen arteko lehia da GRAVNI, eta Gipuzkoarekin batera, Araba, Bizkai, Nafarroa, Iparralde eta Errioxako ordezkaritzak lehiatzen dira bertan.\nDagoeneko osatuta dago jardunaldi honetako kartelera. Lotura honetan duzue zehaztuta Gipuzkoaren eta Bizkaiaren arteko norgehiakoen zerrenda guztia: http://bit.ly/2GSGP6m\nHasierako ligaxka hau apirilaren 22ra arte luzatuko da. Ondoren, apirilaren 29ko jardunaldian, ezker hormako zein trinketeko finalerdiak jokatuko dituzte. Eta final guztiak, azkenik, maiatzaren 6ko asteburuan izango dira ikusgai. Hona hemen egutegi osoa:


‘ETXEAN’ LEHEN GARAIPENA : KIROLETIK\nNahiz eta markagailuak kontrakoa adierazi, Real Union B-ren neurketa ez zen batere erraza izan eta estutasunetan jarri zion Aloña Mendik. Denboraldian lehen aldiz, ‘etxean’ jokatu zuen Egoitz Sayarren taldeak, Ugalde-Ventaseko zelaian, eta denboraldian lehen aldiz ere hiru puntuak batu zituzten. Etxeko taldearen golak bigarren zatian heldu ziren, margailua irauli behar izan zuten.\nBigarren zatia heldu aurretik, Aloña Mendi aurreratu zen markgailuan, Aiastuik aurreratu zituen Oñatiarrak. Bigarren zatia hasi eta berehala, 52.minutuan, Ariztimuñok berdinketaren gola egin zuen eta zortzi minutu geroago, Olaziregik buruz, 2-1koa ezarri zuen. Eguneko hirugarren gola penalti puntutik iritsi zen, Navajasi egin eta Navajasek jaurti.\nOhorezko Erregional mailako taldeei dagokienez, emakumezkoetan, Mariñok hanka okerrarekin hasi du denboraldia, 3-1galdu zuen Leintz Arizmendiren aurka. Beti Gaztek, aldiz, 0-1 irabazi zuen Hernaniren zelaian.\nGorengo mailan dauden taldeei dagokienez, emakumezkoetan, Martutenek eta Dunboa-Eguzkik 0-0 berdindu zuten eta Hondarribiak 0-3 mendean hartu zuen etxetik kanpo Santo Tomas Lizeoa. Gizonezkoetan, Hondarribiak 2-1 galdu zuen Sanpedrotarraren zelaian eta Dunboa Eguzkik 3-1 garaitu zuen Gure Txokoa.\nErregional mailan, gizonezkoetan, San Martzialek 4-1 mendean hartu zuen Dunboa Eguzki, Beti Gaztek eta Landetxak 3-3 berdindu zuten, Behobiak 1-2 garaitu zuen Orereta Kafea eta Mariñok 3-0 irabazi zion Beti Onari.


Europako hiririk onena - Engranaje artean\nHasiera » Gizartea » Europako hiririk onena\nUnai Rementeria eta Juan Mari Aburto, MTV EMA ekimenerako atzera kontua egin duen erlojua inauguratzen (Argazkia: Bilboko Udala)\nAkabo, pasa zaigu gainetik MTVa eta eraman ditu aurretik Bizkaiko hiriburuak makro-ekitaldira begira luzitutako apaingarri guztiak. Unai Rementeria Bizkaiko ahaldun nagusiak eta Juan Mari Aburto Bilboko alkateak argi joko eta konfeti artean inauguratu zuten San Nikolas metro sarrerako erloju erraldoia nola -zeinak MTV EMA heldu arteko atzera kontua egin duen-, itzali egin dira multinazional estatubatuarraren bisitaldia argiztatzeko foku itsugarriak. Azkenaldian pairatutako argi poluzioa nabarmenki jaitsi den honetan, hiriaren izatezko itxura agerian geratu da ostera.\nHiritarrek beraien soa argitasun aldaketara egokitu arteko tartea aprobetxatu dute Bizkaiko Foru Aldundiak eta Bilboko Udalak lehen balorazioak egiteko. Ez bat ez bi, MTV EMA ekitaldi nagusiaren ataritan egindako MTV Music Week-aren baitako kontzertuetan izandako publiko eskasia eguraldi txarrari egotzi diote –nahiz eta Durangoko kasuan leku itxian izan-, eta Bizkaiko Foru Aldundiak MTVren etorrera “oso arrakastatsutzat” jo du. Bilboko alkateak, bere aldetik, hainbestetan ahotan hartutako inpaktuaz mintzatu da: Aburtoren arabera, MTVak Bilbon ez ezik Bizkaia osoan inpaktu handia izan du, epe luzean ere eragina izango duena. Inpaktua zein terminotan neurtu, emaitzak oso ezberdinak izan daitezke ordea, eta “handiak” positibotik bezainbeste izan dezake negatibotik. Zehaztasun gehiago ondo legoke, alkate jauna.\nInstituzioen jarrera positiboak, baina, kontraste ederra egiten du azkenaldian makro-ekimenen gerizpean egondako hiriarekin. Hiri bat non fokupean emakumeak* erasotuak izaten jarraitu duten (MTVak iraun bitartean hiru gizonek emakume* bat bortxatu zuten segurtasunaren izenean poliziaz jositako Bilboko kaleetan, agenteak arduratuegi baitzebiltzan hiri ereduaren kontra altxatzen ziren ahotsak erreprimitzen); hiri bat zeinak migranteak kriminalizatu eta nahieran arakatzen dituen Udaltzaingo bat daukan; hiri bat, zeinetan Cabacasen hilketaren epaiketak erakutsi digun moduan, poliziak inpunitate osoz esku-hartu eta hil dezakeen; hiri bat gune autogestionatuak eraisten dituena, eta huste aginduak indarrean dituena; hiri bat, turistifikazio eta gentrifikazio prozesuen bitartez, klase apaleneko hiritarrak prekarietatera kondenatu eta kanporatzen dituena; hiri bat, edozer eta edozeinen gainetik gutxi batzuen interesen defentsan jarduten duena; hiri bat, azken finean, eredu neoliberalak itsu-itsurik daukana, eta hargatik injustizia, desberdintasun eta miserien zerrenda hau etengabe puzten duena. Eskerrak, bederen, flamenkoa eta urdaiazpikoagatik nabarmentzen den.


Sakanako mintzakide: 2011/04 - 2011/05\nOraindik garaiz gaude TESTU BAZKAra joateko.\nEgun aldaketa izan da.\nUdaberriarekin batera zuhaitzei hostoak bueltatzen zaizkien moduan, gurera ere orriak bueltatzen dira. Literatur lanena. Testu bazka-ren bidez. Oraingo honetan Kima euskara taldeak Aste Santua bertan dugula baliatuta kristautasunaren liburu saindua, Biblia ezagutzeko aukera eman nahi dizu. Zehazki, bere Bibliako liburuki batzuk. Hitzordua hilaren 20an, asteazkenean, jarri dugu, 19:00etan Gure Etxea eraikinean (2. solairuan, mahai beltza duen gelan).\nTestu bazka-ren bidez euskal literaturan barna bidaiatzeko aukera eskaintzen du Kima euskara taldeak. Testu bazka lagundutako irakurketa bat da. Denen artean euskarazko testu labur bat irakurtzearekin hasten da saioa. Ondoren, saioaren gidariak proposatutako galderen bidez, guztien artean, testuari mamia, zukua, sekretuak, egitura eta beste ateratzen saiatzen gara.\nEuskalakariak gara eta harro gaude!!!!\nLiteratura testuei zukua ateratzeko!!!!!\nUdaberriarekin batera zuhaitzei hostoak bueltatzen zaizkien moduan, gurera ere orriak bueltatzen dira. Literatur lanena. Testu bazka-ren bidez. Oraingo honetan Kima euskara taldeak Aste Santua bertan dugula baliatuta kristautasunaren libur saindua, Biblia ezagutzeko aukera eman nahi dizu. Zehazki bere Bibliako liburuki batzuk. Hitzordua hilaren 13an, asteazkenean, jarri dugu, 19:00etan Gure Etxea eraikinean (2. solairuan, mahai beltza duen gelan).\nGAINEAN DAUKAGU IPUIN LEHIAKETA ETA...\nBadago ipuina egitera animatu den Mintzakiderik!!!!


Hiru, bi, bat GRABATZEN egitasmoa abian jarri du Bizkaiko Bertsozale Elkarteak — Bertsozale Elkartea\nHiru, bi, bat GRABATZEN egitasmoa abian jarri du Bizkaiko Bertsozale Elkarteak\nHiru, bi, bat Grabatzen DBHko gazteentzako lau orduko tailerra da. Tailerrean ikasleek kantu bat sortu eta grabatzen dute; Otxandion egin da lehen grabaketa.\nOtxandioko DBHko dozena bat gaztek Hiru, bi, bat, GRABATZEN... tailerra egin dute. Tailerraren helburu nagusiak euskararekiko jarrera positiboa indartzea, hizkuntza-komunikaziorako konpetentziak garatzea eta taldean harreman onak sustatzea dira.\nGazte hauek, beraz, hainbat bertso sorta ezagutu ostean, beraiek aukeratutako gai baten inguruan bertso sorta sortu dute, eta kantu ezagun bat oinarri hartuta, beraien kantu propioa sortu dute.\nAukeratu duten gaia Otxandion gazteek bizi duten egoera izan da. Amaitzeko sortutako kantua grabatu egin dute Iker Garitagoitia eta Ander Solozabal musikari eta bertsolarien laguntzaz. Orain musikarien estudioko beharra falta da, eta azken ikutuak eman ondoren, laster eskura izango dute gazteek sorkuntza lanaren emaitza.\nOtxandioko gazte talde honek lehen hekuntzatik dakarren bertsolaritzaren ezagutzetatik abiatu da proiektua. Era honetan, beraz, bertsolaritza modu ludiko baten landu dute, hizkuntzarekin jolas egin dute, eta ekoizpen bat sortu eta grabatu dute parte hartzaileek.


Antzerki dokumentalari buruzko tailerra. Fernando Sánchez-Cabezudo - kulturaraba - web.araba.eus\nAntzerki dokumentalari buruzko tailerra. Fernando Sánchez-Cabezudo - kulturaraba\nAntzerki dokumentalari buruzko tailerra. Fernando Sánchez-Cabezudo\nnull Antzerki dokumentalari buruzko tailerra. Fernando Sánchez-Cabezudo\nTokia: Jesús Ibáñez de Matauco Antzokia; Eszena-Arte Tailerra, Vitoria-Gasteiz\nPrezioa: 50 € (dos cursos/bi kurtso: 70€)\nFernando Sánchez-Cabezudo Tailerra "De Story-walker a experiencias de Usera"\nAspalditik, Gasteizko Nazioarteko Antzerki Jaialdia zabaldu da programazio oparo eta anitzatik haratago. Antzerki-ikerketa dago haren helburu nagusien artean, eta hurrengo edizioan, 44.ean, fokua antzerki dokumentalean jarriko da. Arlo horren adituak diren Lucía Miranda eta Fernando Sánchez-Cabezudo gidariak izango dira, urrian eta azaroan Gasteizen, sormen-sustraia errealitatean kokatzen duen genero horretan murgilduko diren bi tailerretan. Proposamena Nazioarteko Antzerki Jaialdiak eta Gasteizko Eszena-Arte Tailerrak erditu dute elkarlanean.\nAntzerki dokumentala dramaturgia sortzeko bide bat da. Abiapuntua gertaeretan eta testigantzetan jartzen da, gizartean, antzezlanak elikatzen eta errealitateari buruzko eztabaida pizten. Azken urtetan zehar, gainera, antzerki dokumentalak garrantzia hartu du. Teatro del Barrio ustelkerian murgildu zen oholtza gainean berbaldiz beteriko eta aurrerago pantaila handirako bidaia egin zuen ‘Ruz-Bárcenas’ antzezlanean; eta Andrés Limak ‘Shock’ zuzendu berri du, neoliberalismo eta 1973an Txilen bizitako Estatu kolpeari buruz. Gasteizen, hain zuzen ere, Ibaiondoko Felix Petite Antzokian, irailaren 27an, Lucia Mirandak zuzendutako ‘Fiesta, fiesta, fiesta’ antzezlana hezkuntzan zein gazterian murgilduko da Udal Antzoki Sarearen ‘Kultura eta inklusioa’ proiektuaren barruan; eta Nazioarteko Antzerki Jaialdian, urriaren 31ean El Pavón-Teatro Kamikazek sorturiko ‘Jauría’ antzezlanak ‘la manada’ kasuan jarriko du oinarria. Errealitateari buruzko ikerketa eta antzerki-sormenaren arteko nahasketa izango da lan esparrua bi tailer hauetan, material dokumentala haien antzezlanetan erabili nahi duten lagunei zuzenduak hau da, dramagileak, zuzendariak, antzezleak, antzerki-irakasleak…\nLehenengo tailerra Fernando Sánchez-Cabezudok gidatuko du, urriaren 21etik 23ra (17.30-21.30, Jesús Ibáñez de Matauco Antzokia). Kultura-kudeatzailea, zuzendaria, antzezlea eta eszenografoa da Sánchez-Cabezudo, haren ibilbidean beti sormen-prozesuetan publikoaren parte-hartzearekin lotua izan dena. Aspalditik, bide berrien bila dabil, adibidez storywalker.es plataforma, hiri-kontaketak, sortzaileak eta dramagileak batzeko. Bilaketa, esplorazioa, esperimentazioa eta entzutearen sustatzea ‘De Story-walker a experiencia de Usera’ haren tailerraren giltza batzuk izango dira. Hain zuzen ere, Madrilgo barruti horretan Kubik aretoan egindako lana, ingurunearekin eta hiritarrekin inklusio-guneak sortzeko erreferente bihurtu zen, eta 2017an ‘Historias de Usera’ lanarekin ekoizpen pribaturik onena irabazi zuen Max Sarietan.\nLucía Mirandak lekukoa hartuko du azaroaren 12tik 14ra (17.30-21.30, Eszena-Arte Tailerra) ‘Construir con la realidad’ tailerrarekin. Komunitate bati nola gerturatu, zeintzuk dira agertzen diren erantzukizunak eta mugak, pertsonaiak eta istorioak nola sortu benetako lagun eta bizitzen bidez… Gasteizen eskainiko duen tailerraren helburu batzuk dira, eta, horrez gain, baita material horiek oholtzara bideratzeko aukerak ere; hau da, soinu-dokumentala, bideoa, verbatim teknikaren bidez lortzen den pertsonaien sormena… Dramagilea eta eszena-zuzendaria da Miranda, eta sari ugarik islatzen dute haren lanaren kalitatea -adibidez, RNE Antzerki 2018 Ojo Crítico-a-, eta haien antzezlanak herrialde askotan oholtzaratu dira. Artista-hezitzaile moduan hezkuntza eta gizarte-eraldaketarengan aplikatutako antzerki-proiektuak eta formakuntza-prozesuak kudeatu ditu Espainian, Senegalen, Frantzian, Etiopian, Bulgarian, Norvegian, Bolivian, Argentinan, Paraguain eta Estatu Batuetan. The Cross Border Project diziplina anitzeko proiektuaren fundatzailea da. Bi tailerrak bateratuta, antzerki dokumentalari buruzko trinkoa marraztuko dute sormen-bide eta antzerki-hausnarketa honetan murgilduko diren lagunentzat.\nTailer bakoitzaren prezioa 50 euro da, eta, bietan parte-hartzen bada, murriztu eta 70 eurotan geratuko da.\nInformazio gehiago lortu eta izen-ematea zehazteko, bidea da, irailaren 16tik, Gasteizko Eszena-Arte Tailerra, administracion@porpolteatro.com helbide elektronikoa, 945-284542 telefono zenbakia edo bulegoaren bidez, astelehenetik ostiralera, 9.00tik 14.30ra eta 16.30tik 19.00ra Errege-Erregina Katolikoak kalea, 4.ean.\nInteresatuei tailerrak egiteko motibazio-gutuna eskatuko zaie.


Ordu aldea | Iritzia | Berria\nZutabe hau idatzi eta ordu (gutxi) batzuetara ohera joanen naiz, oraindik ez dakit liburu batekin edo AEBetako hauteskundeei buruzko txioekin. Lo sakonekoa naiz, arin afalduz gero behintzat, eta gaur ez dut betekada egiteko asmorik. Hortaz, esnatu arte (zuek irakurleon egunean esnatu arte) ez dut emaitzaren berririk izanen. Gogoan dut orain lau urte hartu nuen ezuste etsia. Inork ez zuen uste seriotan Trumpek irabaz zezakeenik. Zenbat aldatu den orduz geroztik mundua. Gaur posibleago ikusten dugu ia edozein gauza. Sineskortasunaren halako etenaldian gaude denok. Aurten ez gaitu harrituko emaitza batek edo besteak. Beste ezberdintasun bat da aurten inor gutxi ibili dela bi hautagaiak funtsean berdinak direlakoa aldarrikatzen.\nEsan bezala, mundua asko aldatu da (okerrera) lau urteotan, eta norabide horren faktoreetako bat trumpismoak ekarri negazionismo harro hedakorra da, 2016an egia-ostearen kontzeptuaren orokortzetik 2020an Independentea egunkaria sortzerainoko uztaia marraztu duena.\nHemendik ordu (ez hain gutxi) batzuetara esnatuko naiz, baina nekez poztuko naiz. Amesgaiztoa, onenean, moteldu baino ez da eginen. Eskuinak ereindako legitimotasunik ezaren hazia ongi landaturik dago honezkero.


2017ko Aberri Eguna Argentinan: ospakizunak Cañuelasen hasi eta Concordian eta Olavarrian segitu zuten\nLaurak Bateko dantza taldea Cañuelaseko Aberri Eguneko Dantzarien Topaketa\nBatzuek Berbizkunde igandean bertan, beste batzuek aurreko asteburuan eta askok ondokoetan. Egun batean edo bestean ospatuta ere, Aberri Eguneko ospakizun guztiek elkarbanatzen dute Euskal Herriarekin duten lotura eta engaiamendu sentimendua adierazi eta plazaratzeko gogoa. Argentinan, aurten goiztiarren ibili dena Buenos Aires probintziako Cañuelas izan da, bere dantzari gazteen Aberri Eguneko elkarretaratzea 11. ediziora iritsi baita apirilaren 8 eta 9an; Artikulu honetara Concordia eta Olavarriako ospakizunen aipuak ere bildu ditugu.\nBuenos Aires, Argentina. Hamahiru euskal dantza talde bildu dira aurten Aberri Eguna ospatzeko Cañuelas hiriko Denak Bat Euskal Etxeak antolatzen duen Dantzarien Topaketan. Jaialdia apirilaren 8 eta 9ko asteburuan egin zen eta nahiz eta eguraldiak ez zuen batere lagundu ekintza guztiak gauzatu ahal izan ziren, kanpoan ez ezik barnean.\nLarunbat arratsaldean, Jose Manuel Estrada Eskolako instalazioetan egin ziren Danborrada eta dantza-erakustaldia. Hamahiru dantza taldek hartu zuten parte ikuskizunean, tartean Buenos Aireseko Laurak Bat, Lomas de Zamorako Denak Bat, Jose C. Pazeko Toki Eder, Chascomuseko Zingirako Euskaldunak, Necocheako Euzko Etxea, Trenque Lauquengo Euskal Sustraiak, Chacabucoko Guillermo Larregui, Maipuko Anaitasuna, La Platako Euzko Etxea, Bahia Blancako Unión Vasca, Paranako Urrundik, General Las Heraseko Zazpirak Bat eta Cañuelasko Denak Bat euskal etxeetatatik etorriak. Quilmesko Euskal Etxeko lagun batzuk ere bertaratu ziren\nDantza-erakustaldiaren ostean, lekuz eta arropaz aldatu eta Euskal Etxearen egoitzara bildu ziren gazteak erromeriaz gozatzeko. Bertan musika ipiniz, Daniel "Jopo" Galfredorekin batera Sabbaticos Taldeak ere jo zuen aurten.\nTopaketaren 11. edizioa igandeko azken agurreko bazkariarekin bukatu zen. Bazkarian zehar Cañuelas bertako euskal abesbatzak kantatu zuen eta etxe anfitrioiko Zuzendaritza Batzordeak esker beroak luzatu zizkien Cañuelasera bertaratutako ordezkaritza guztiei. Oroigarriak ere banatu zituzten: lauburu tankerako egurrezko arropa eskegitzeko gakoak\nConcordia eta Olavarria\nConcordian, Entre Rios probintzian, urteroko ohiturari jarraituz, San Antonio de Padua Katedraleko mezan parte hartzera deitu zuen bertako Ibaiko Izarra Euskal Etxeak. Elizkizunak bukatu eta gero, Gazte Lurra dantza taldeak dantza emanaldi bat eskaini zuen Katedralaren aurrean, bertaratuko euskal komunitateko kideak eta publiko orokorra ikusle.\nOlavarrian ere Berbizkunde Igandeko mezari lotu zion bertako Gure Etxe Maitea Euskal Etxeak bere Aberri Eguneko ospakizun deia. Zeremonia San Jose Elizan egin zen eta Azulgo Elizbarrutiko apezpiku den Hugo Manuel Salaberry Goyenechek eman zuen meza. Euskal etxeko banderadunek lagundu zuten apezpikua elizan sartzean eta meza bukatuta Jesus Mendia Pasealekura joan ziren, bertan iragarri baitzueten Euskal Etxeko lagunek dantza ikuskizuna eta umeei zuzendutako ekitaldia, besteak beste Bazkoko txokolatezko arrautzak banatuz.\n(Segituko dugu datozen egunetan Aberri Eguneko artikulu gehiagorekin, ez baita ahaztu behar datorren asteburuan bertan Aberri Eguneko ospakizun gehiago izango direla munduko hainbat tokitan, baita ondokoan ere. Ez ahanztu, esaterako, gaur bertan egingo duela Aberri Eguna gogoratzeko ekitald bat Buenos Airesko Iparraldeko Euskal Etxeak. Ikus deialdia gure agendan, hemen)\nJaiari hasiera emateko, danborrada\nCañuelasko dantzari txikiak\nAberri Eguna Concordian\nEuskal Etxeko banderadunak


Make it Visual agentziak Visual Thinking metodologiaren aldeko apustua egin du emaitzak hobetzeko - SPRI\nMake it Visual agentziak Visual Thinking metodologiaren aldeko apustua egin du emaitzak hobetzeko\nLEINN graduan ezagutu zuten elkar, Silicon Valley-ra egin zuten ikaskuntza bidaian. Tarteka, hainbat proiektu garatu dituzte elkarrekin, eta azkenean, 2015eko irailean, “Make it Visual” eratu zuten, Visual Thinking metodologia erabiltzen duen ikusizko komunikazio agentzia. Hala, Juan Zubiaurre, Miren Aare Castilla, Miren Fernández eta Ander Iturriagagoitiak pertsonen arteko komunikazio eraginkorraren aldeko apustua egin dute, ulerkorragoa eta parte-hartzaileagoa izan dadin, eta beren aholkularitza, diseinu eta prestakuntza zerbitzuak eskaintzen dizkiete enpresa, erakunde nahiz instituzioei.\nMake it Visual izenak -Egizu bisuala- primeran laburbiltzen du zuen misioa…\nGure izenak argi azaltzen du ikusizko agentzia bezala garatzen dugun jarduera. Make it Visual sortu genuen pertsonen arteko komunikazio eraginkorra eskaintzeko eta komunikazio hori ulerkorrago eta parte-hartzaileago egiteko, eta Visual Thinking metodologia erabiltzen dugu horretarako. Esan genezake, hain zuzen, metodologia horrek bereizten gaituela gainerakoengandik; gure negozio ildo guztietan aplikatzen dugun tresna transbertsala da.\nIkusizko elementuek argitasuna ematen dute, lagungarri dira esaten dena azkarrago ulertzeko. Gainera, aski frogatuta dago lagungarri direla prozesu abstraktuak ulertzen laguntzeko eta nabarmen azkartzen dutela ikaskuntza prozesua.\nHorregatik, Make it Visual agentziak aholkularitza, diseinu, ekitaldi eta prestakuntza arloko zerbitzuak ematen ditu, enpresei emaitzak hobetzen lagunduko dizkieten tresnak eta prozesuak eskainiz.\nEz dago zalantzarik, irudi batek mila hitzek baino gehiago balio du… Erakuts iezaguzue hainbat adibide praktikorekin zein abantaila ematen dituen metodologia hori aplikatzeak.\nBasque Culinary Center-ek antolatutako Host jardunaldiaren bilduma eta ikusizko kristalizazioa. Ondoren dena digitalizatu genuen aurkezteko eta online hedatzeko.\nIkusizko dokumentuak: http://www.makeitvisual.es/project/ecopoint/\nProduktuaren aurkezpena egokitu genuen errazago uler zedin, ikusizko elementuak erabiliz.\nIkusizko bideoak: https://www.youtube.com/watch?v=1R_6gPCDbVA\nBideo korporatibo bat egin genuen Make it Visual agentziaren jarduera azaltzeko, ikusizko elementuen animazioan oinarrituta.\nNeurrira diseinatutako 13 prestakuntza-ikastaro eskaini ditugu, non parte-hartzaileek ikusizko gaitasunak hobetu baitituzte modu eraginkorragoan komunikatzeko.\nIngurumen arloko sostengarritasunaren Berdeago euskal azoka diseinatu, kudeatu eta exekutatu genuen, zeinaren helburua baita hiritarrak sostengarritasunaren inguruan kontzientziatzea.\nLau profesionalek osatzen duzue lantaldea: “Juan bat, bi Miren eta Ander bat”…\nMake it Visual agentziak hiru urte eta erdi daramatza merkatuan. LEINN (Lidergo Ekintzailea eta Berrikuntza) graduaren barruan sortu zen, Silicon Valley-ra egin genuen ikaskuntza bidaian, eta proiektu puntualak garatu ditugu, Visual Thinking metodologiari buruzko prestakuntza jaso bitartean. Berdeago azoka ere marko berean sortu zen, eta dagoeneko 3 ekitaldi egin ditu. Orain, Make it Visual agentziaren negozio-ildoetako bat da.\nProiektu honek 2015eko irailean hartu zuen indarra; egungo lankideok bat egin genuen eta komunikazio bisualeko agentzia bat sortu genuen, Visual Thinking metodologia erabiltzen duena.\nBatasunetik sortzen da indarra. Eta zuen lankidetzak, gainera, zerbitzu hobeak sorrarazten ditu bezeroentzat…\nHauek dira Make it Visual agentziaren negozio-ildoak: Visual Thinking, diseinua, aholkularitza, ekitaldiak eta prestakuntza. Eta Visual Thinking metodologia aplikatzen dugu horiek guztiak garatzean.\nBarneko eta kanpoko komunikazioa hobetu nahi duten eragile guztiak dira gure jomuga publikoa, eta baita ere lengoaia bisuala erabiliz komunikatzeko gaitasuna hobetu nahi duten pertsona guztiak.\nEragile horien artean bereziki aipatzekoak dira alderdi hauek jorratu nahi dituzten enpresa pribatuak eta erakunde publikoak edo kolektiboak:\n-Barne bileren eraginkortasuna eta pertsonen parte-hartzea hobetu (estrategiak diseinatzea, gatazkak konpontzea, erabakiak hartzea…)\n-Antolakuntza mailako komunikazioa hobetu, mezu argi eta zehatzak bidaliz.\n-Bezeroarekiko komunikazioa hobetu errazago oroitu dezan marka.\nPrestakuntza zerbitzuak ere eskaintzen dituzue gaitasun bisualak hobetzeko eta komunikazio eraginkorragoa lortzeko…\nEragile bakoitzaren premien arabera diseinatzen ditugu eskaintzen ditugun ikastaroak, kasu errealekin lan egiten dugu eta barne proiektuak bultzatzen ditugu. Eta prestakuntza ikastaro horietan ere Visual Thinking metodologia erabiltzen dugu. Horrela, beren komunikazio gaitasunak tresna bisualen bitartez hobetzen laguntzen diegu eragileei.\nMetodologia honi buruzko prestakuntza jaso nahi duten eragileek 8 orduko oinarrizko tailer bat egin behar dute lehenik, non Visual Thinking metodologiaren funtsak bereganatuko baitituzte. Funts horiek ezagutu ondoren, eskaintzen ditugun beste ikastaroetan parte hartu ahal izango dute gaitasun hauek barneratzeko:\n*Beste pertsona batzuekin elkarreragiteko gaitasuna hobetzea.\n*Proiektuak eta prozesuak errazago zuzentzeko gaitasunak hobetzea.\n*Informazioa laburbiltzen ikastea.\n*Ideiak eraginkortasunez konektatzeko eta ondorioak behar bezala azaltzeko gaitasunak barneratzea.\nEta prestakuntzaren arloan nolako proiektuak garatu nahi dituzue etorkizunean, zein profiletako bezeroak izan nahiko zenituzkete?\nEz dugu esan, baina hezitzaileentzako prestakuntza ere eskaintzen dugu.\nProiektu horretan, Visual Thinking metodologia erabili nahi dugu hezkuntzan eta hezitzaileekin. Geure hezkuntza prozesuak garatzean jabetu gara elementu horrek ikaskuntza prozesua azkartzen duela, ikaslearen bertsiorik onena azaleratzen duela, alegia, memoria, ulermena eta batez ere parte-hartzea hobetuz.\nHorregatik, proiektu berri hori bultzatu nahi dugu, harremanetan jarriz irakaskuntzako gradua eskaintzen duten unibertsitateekin eta ikasleen sormena hobetze aldera ikasgaiak edo eskolak berriro diseinatzeko prest dauden eskolekin.\nJaso duzue laguntzarik agentzia martxan jartzeko eta sendotzeko?\nMartxan jartzeko laguntza handiena Ermuko Izarra Centre enpresa haztegiak eman digu, eta gaur egun bertan gaude kokatuta. Azpiegitura aldetik eman diguten laguntzari esker, bikaintasun handiagoa eman diezaiokegu gure jarduerari.\nGainera, hainbat eragile publiko zein pribatuk hasieratik izan dute fedea gugan eta lagundu egin digute agentzia sendotzen eta merkatuan ikusgarritasuna lortzen: Durangoko Udealetxea, Bizkaiko Foru Aldundia, Diputación Foral de Bizkaia, algunas empresas de la Corporación Mondragón,..


25 urte elkarrekin euskaraz hazten eta ikasten\nPatxi Larraintzar I. P. / Iruñea\n15·05·22 | 01:03\n25 urteurrenaren irudia.\nPatxi Larrainzar Arrotxapea auzoan kokatua dagoen Haur eta Lehen Hezkuntzako Ikastetxe Publikoa da eta hiru bereizgarri nagusi ditu. Auzune hau hiriko ai-tzinetakoa da eta berriki arte nagusi izan dira baratzak, fabrika eta tailerrak, etxebizitzekin batera. 1992. urtean martxan hasi zen Arrotxapeako Plan Partziala, Iruñeko HAPOren barrenean (Hirigintzaren Antolamendurako Plan Orokorra), eta haren ondorioz ingurune fisikoak aldaketa nabarmenak jaso ditu: lehen etxebizitza gehienak Marcelo Celayeta etorbidearen ertzetan biltzen ziren eta gainerakoa, bizitza multzo batzuk izan ezik, baratzeak, tailerrak eta fabrikak ziren. Egun berriz, dena urbanizatuta dago. Karrika eta etorbide berriak sortu dituzte eta ehundaka eraiki dira.\nAlde batetik, eskola publikoa da, plurala eta guztientzako irekia. Bestetik, hasiera-hasieratik saiatu izan da auzoko izaera eta giro sozialarekin bat egiten; alegia, auzoko zerbitzu bat izaten eta bertako biztanleriarekin lotura, elkarlana eta konpromisoa bultzatzen. Azkenik, D ereduko eskola denez gero, auzoan euskaraz murgiltzeko aukera ematen duen ikastetxe bakarra da eta euskaraz bizitzeko apustu sendoa egiten duena.\nOrain dela 25 urte sortutakoa da, guraso talde batek izandako ilusio eta kemenari esker, eta oztopoz betetako bidea gainditu ondoren, abian jarri zen eskola proiektua.\nMende laurden hau betetzean, bizitutako joan-etorri asko datozkigu burura, horien artean zenbait atsekabe, baina guztien gainetik poza eta ilusioa. Ikasle talde txiki hark gure eskolari hasiera eman zionetik gauzak asko aldatu dira. Urteak pasatu ahala, ikastetxea handitzen eta egonkortzen joan da. Gaur egun ongi errotua, sendoa eta duina dela esan dezakegu, eta modu esanguratsuan lagundu du auzoa euskaldunagoa egiten. Gure eskola, 25 urte hauetan, ikasleekin ezagutzak euskaraz partekatzeaz gain, beste alderdi garrantzitsu batzuk lantzen ere saiatu da; hala nola, elkarrekin jolasten, amets egiten, barre egiten, ilusioa izaten ...\nGaur egungo egoera ulertzeko atzera begiratzea ezinbestekoa da. Oso harro gaude bide luze honetan pertsona aunitzek hasierako ilusio hura gauzatzeko egin duten lan handiagatik, eta hori aipatzekoa eta eskertzekoa da benetan! Eskerrik asko ikasle izan zinetenei eta orain zaretenei, hots, eskolaren biziaren lekuko zaretenei, zuen konfiantza eta laguntzagatik. Arrotxapear guztientzako eskola eraikitzeko lanean hasi ziren haiei esker mila bihotzez, eta mila-mila esker ere gaur egun tinko lan horretan jarraitzen duzuen guztiei! Zalantzarik gabe, mende laurden bat betetzea berri ona dela uste dugu, ospatzea merezi duena! Urte berezi honetan ikastetxearekin lotura izan duten pertsonak eta auzoko biztanleak ospakizunetara hurbiltzea nahiko genuke. Ateak guztientzako daude irekiak! Patxi Larrainzar aurrera! ZORIONAK GUZTIEI!